title: B. F. Skinner

text: Burrhus Frederic Skinner () oli yhdysvaltalainen psykologi, professori, kirjailija ja keksijä. Amerikan psykologiyhdistyksen (APA) vuonna 2002 tekemän arvion mukaan professori Skinner oli tunnetuin yhdysvaltalaiseen psykologiaan vaikuttaneista henkilöistä (1. sijalla sadasta listatusta vaikuttajasta).


title: B. F. Skinner

text:
Skinner opiskeli ensin englannin kieltä ja suoritti alemman korkeakoulututkinnon yksityisessä Hamilton Collegessa (BA 1926). Hän jatkoi jonkin ajan kuluttua Harvardin yliopistoon, josta valmistui psykologia pääaineenaan nopeassa vauhdissa ensin maisteriksi ja sitten tohtoriksi (MA 1930; PhD 1931).
Skinner loi niin sanotun välineellisen ehdollistumisen teorian eläinkokeiden pohjalta. Tutkimuksissaan Skinner pyrki muokkaamaan koe-eläinten jo olemassa olevia käyttäytymismuotoja ehdollistamisen avulla. Keskeisellä sijalla Skinnerin operantin ehdollistumisen teoriassa on vasteen vahvistaminen myönteisesti (palkitseminen) ja kielteisesti (rankaiseminen). Hänen mukaansa ihmisen toivottuja käyttäytymismuotoja tuli palkita ja ei-toivotuista käyttäytymismuodoista tuli seurata rangaistus. Vahvistamisen välittömyyden periaatteen mukaan palautteen käyttäytymisestä tuli seurata välittömästi.


title: B. F. Skinner

text:
Häneen merkittävästi vaikuttaneita tieteilijöitä olivat ainakin Ivan Pavlov, Bertrand Russell John B. Watson ja Edward Thorndike.
Skinnerin kirjoittamia teoksia olivat muun muassa:


title: Mario Venzago

text: Mario Venzago (s. 1948 Zürich) on sveitsiläinen pianisti ja kapellimestari, joka on toiminut Indianapoliksen sinfoniaorkesterin musiikillisena johtajana vuodesta 2002. Hän aloitti piano-opintonsa viiden vanhana ja jatkoi opintojaan Zürichin konservatoriossa ja yliopistossa. Orkesterinjohtoa hän opiskeli Wienissä Hans Swarowskyn oppilaana.


title: Mario Venzago

text: Venzago on toiminut musiikillisena johtajana Winterthurin kaupunginorkesterissa 1978–1986, Heidelbergin oopperassa 1986–1989, Frankfurtissa ja Bremenissä toimivassa Deutsche Kammerphilharmoniessa 1989–1992, Grazin oopperassa 1990–1995, Baselin sinfoniaorkesterissa 1997–2003, Baskien kansallisorkesterissa Espanjassa 1998–2001 ja Göteborgin sinfoniaorkesterissa 2004–2007. Vuosina 2000–2003 Venzago toimi Yhdysvalloissa Baltimoren sinfoniaorkesterin Summer Music Fest -kesäkonserttien taiteellisena johtajana. Yhteistyö Baltimoren sinfonikoiden kanssa alkoi 1995.


title: Mario Venzago

text: Venzago vierailee säännöllisesti Euroopan tunnetuimmissa orkestereissa ja oopperataloissa. Hän johtaa muun muassa säännöllisesti Salzburgin ja Luzernin musiikkijuhlilla. Venzago on johtanut Berliinin filharmonikoita, Leipzigin Gewandhaus-orkesteria, Münchenin radio-orkesteria, Lontoon filharmonista orkesteria, Birminghamin kaupungin sinfoniaorkesteria, Bostonin sinfoniaorkesteria, Philadelphian orkesteria ja NHK-orkesteria Tokiossa.


title: Mario Venzago

text: Levytyksiä Venzago on tehnyt muun muassa Robert Schumannin sinfonisista teoksista ja Othmar Schoeckin oopperasta Penthesilea. Tuorein levytys sisältää Luigi Nonon sinfonisia teoksia.


title: Mario Venzago

text: Joulukuussa 2007 Mario Venzago vieraili Suomessa johtaen Radion sinfoniaorkesteria ja MDR Leipzigin radion kuoroa. Ohjelmassa oli muun muassa Anton Brucknerin e-molli messu.


title: Eifelland

text: Eifelland oli saksalainen Formula 1 -talli, joka kilpaili sarjassa kaudella . Talli osallistui kahdeksaan osakilpailuun saavuttamatta ainuttakaan MM-pistettä.


title: Eifelland

text: Rolf Stommelen ajoi Luigi Colanin suunnittelemalla Eifelland 21 -autolla, joka pohjautui March 721 -ajokkiin. Autossa oli voimanläheenä Ford Cosworth DFV 3.0 V8 -moottori ja renkaat tallille toimitti Goodyear.


title: Eifelland

text: Parhaimmillaan Stommelen ylsi kilpailussa kymmenenneksi Monacon GP:ssa ja Britannian GP:ssa 1972. Molemmilla kerroilla hän starttasi kilpailuun 25. lähtöruudusta.


title: Traktaatti

text: Traktaatti voi tarkoittaa:


title: Traktaatti (kirjallisuus)

text: Traktaatti on lyhyt, kirjallinen työ, joka kertoo "lyhyesti ja ytimekkäästi" aiheestaan, tyypillisesti uskonnosta tai tieteestä, tosin traktaatin tarkoitus on historian kuluessa vaihdellut. Nykyisin traktaatiksi voidaan kutsua lyhyttä pamflettia. Traktaatin tarkoitus on yleensä olla lyhyt ja iskevä ja siten lyhyesti tutustuttaa sen lukija käsiteltävään aiheeseen nopeasti. Traktaattien käytettävyys kasvoi huomattavasti kirjapainon keksimisen jälkeen, kun tekstien massapainattaminen kävi mahdolliseksi. Myös Martti Lutherin teesit olivat traktaatteja.


title: Koivurasti

text: Koivurasti oli Joensuun keskustassa Kirkkokadulla sijaitseva kahvila. Se oli sulkemisvuonna 2008 tiettävästi kaupungin pisimpään samalla nimellä ja samalla paikalla sijaitseva kahvila. Koivurasti perustettiin Kirkkokatu 18:aan vuonna 1971, kun kerrostalo tontille valmistui.


title: Koivurasti

text: Kahvila vaali alkuperäistä 1970-luvun henkeä. Sisustus oli alkuperäinen, ja ikkunassa oli muun muassa 1970-luvun virvoitusjuomamainokset. Kokouksia varten kahvilassa oli kolme kabinettia. Tilaa oli noin 200 neliömetriä.


title: Koivurasti

text: Kahvilan teki tunnetuksi sen omistaja Elsa Vuorimaa, ja se tunnettiin Elsan baarina. Vuorimaa hoiti kahvilaa vielä yli 85-vuotiaana. Kahvilasta ja sen omistajasta on tehty dokumenttielokuva, ja siellä on kuvattu "Ilonen talo" -elokuvaa ja Kotiteollisuuden ”Vieraan sanomaa” -musiikkivideo. Baarissa on pidetty myös konsertteja.


title: Koivurasti

text: Pääsiäisviikolla 2008 Elsa Vuorimaa ilmoitti myyneensä kahvilan; Koivurasti lopetti huhtikuussa. Tilat osti OAJ:n paikallisjärjestö toimitiloikseen.


title: Koivurasti

text: Elsa Vuorimaasta valmistui Jaakko Kilpiäisen dokumentti "Koivurastin Elsa", jonka ensi-esitys oli Rokumentti-elokuvafestivaalilla Joensuussa 15. marraskuuta 2008.


title: Saksan Grand Prix 1989

text: Saksan Grand Prix 1989 oli Formula 1 -sarjan osakilpailu, joka ajettiin 30. heinäkuuta 1989 Hockenheimringillä Länsi-Saksassa. Kilpailun voitti McLarenilla ajanut Ayrton Senna, jolle voitto oli kauden neljäs. McLarenin menestystä täydensi Alain Prost sijoittumalla toiseksi.


title: In Your Face 1982–1990

text: In Your Face 1982−1990 on suomalaisen rock-yhtyeen Smackin vuonna 2007 ilmestynyt kokoelmajulkaisu. Se sisältää kaksi cd:tä, joista ensimmäiselle on koottu kattava läpileikkaus yhtyeen alkuperäisiltä studiojulkaisuilta ja toiselle ennen julkaisemattomia live-esityksiä.


title: Jack Chick

text: Jack Thomas Chick,usein "Jack T. Chick", (13. huhtikuuta 1924 – 23. lokakuuta 2016) oli yhdysvaltalainen teologi ja sarjakuvapiirtäjä ja -julkaisija. Hänen yrityksensä "Chick Publications" on omien sanojensa mukaan julkaissut Gospel-kirjallisuutta yli 40 vuotta. Chick tunnettiin hänen traktaateiksi kutsutuista lyhyistä sarjakuvistaan, sekä laajemmista sarjakuvakirjoista, jotka molemmat käsittelevät maailmaa kristillisen fundamentalismin näkökulmasta. Chick itse oli baptisti.


title: Jack Chick

text: Chick syntyi vuonna 1924. Hänen isänsä Thomas Chick (1903–1973) oli mainostoimistossa töissä ja äitinsä Pauline (1903–1991) kotiäiti. Opiskeluaikoinaan hän ei ollut uskonnollinen, vaan pikemminkin päinvastoin; omien sanojensa mukaan ”viimeinen joka hyväksyisi Jeesuksen Kristuksen [uskonnon]”. 1943 18-vuotias Jack liittyi Yhdysvaltain asevoimiin ja osallistui Tyynenmeren sotaan. Sodan jälkeen hän meni naimisiin kanadalaisen Lola Lynn Priddlen kanssa. Lolan perhe oli vahvasti kristillinen, ja sen vaikutuksesta myös Chickistä tuli fundamentalisti. 1950-luvulla Chick julkaisi ensimmäiset sarjakuvansa. Nykyään hänen oma julkaisukanavansa "Chick Publications" julkaisee myös paljon muuta kristillistä materiaalia, ei vain Chickin traktaatteja.


title: Jack Chick

text: Chick uskoi, että Raamatun ”oikea” englanninkielinen käännös on King James Bible. Englanninkielisissä maissa tämä "King-James-Only Movement" on melko yleistä. Chick on sarjakuvissaan esittänyt että holokausti oli roomalaiskatolisen kirkon masinoima, ja että Saksan kansallissosialistinen työväenpuolue olisi ollut Vatikaanin ohjailema. Hän vastusti sarjakuvissaan ja muissa yhteyksissä muun muassa aborttia, Harry Potteria, rock-musiikkia, katolisuutta, islamia, juutalaisuutta, homoseksuaalisuutta, mormonismia, Jehovan todistajia, evoluutioteoriaa ja vapaamuurareita. Hän myös syytti roolipelejä saatananpalvonnaksi.


title: Jack Chick

text: Chickin usein täysin perustelemattomat syytökset ovat herättäneet runsaasti kritiikkiä, mutta myös huvittuneisuutta parodioita niissä nähdyn tahattoman komiikan ja camp-arvojen vuoksi. Niissä esitettyjen, usein äärimmäisten, mielipiteiden vuoksi jotkut ovat myös erehtyneet pitämään niitä itseään parodioina fundamentalistikristityistä.


title: Michał Winiarski

text: Michał Winiarski (s. 28. syyskuuta 1983 Bydgoszcz) on puolalainen lentopalloilija. Hän edustaa tällä hetkellä puolalaista Skra Bełchatówia.


title: Michał Winiarski

text: Aikaisemmin urallaan Winiarski on pelannut AZS Czestochowassa, Skra Bełchatówissa, Chemik Bydgoszczissa ja SMS Spałassa sekä italialaisessa Itas Diatec Trentinossa ennen siirtymistään takaisin Bełchatówiin vuonna 2009. Hän voitti Puolan mestaruuden AZS Czestochowan paidassa 2003 ja Skra Bełchatówin paidassa vuonna 2006. Trentinon joukkueessa hän voitti Italian mestaruuden vuonna 2008 ja mestarien liigan vuonna 2009.


title: Michał Winiarski

text: Winiarski lukeutui aiemmin Puolan maajoukkueen runkopelaajiin. Hän kuului Puolan joukkueeseen muun muassa vuoden 2006 MM-kisoissa, vuoden 2007 EM-kisoissa ja 2008 Pekingin olympialaisissa. Juniorien maajoukkueessa hän oli voittamassa Puolalle maailmanmestaruutta vuonna 2003.


title: Michał Winiarski

text: Hän on kaksi metriä pitkä ja painaa 82 kg.


title: John Kendrew

text: John Cowdery Kendrew ( 24. maaliskuuta 1917 Oxford – 23. elokuuta 1997 Cambridge) oli brittiläinen biokemisti. Hän sai Nobelin kemianpalkinnon vuonna 1962 myoglobiinin ja muiden proteiinien rakenteiden selvittämisestä. Hän jakoi palkinnon Max Perutzin kanssa.


title: John Kendrew

text: Kendrew valmistui Cambridgen yliopistosta vuonna 1939. Toisen maailmansodan ensimmäisten kuukausien aikana hän tutki kemiallisten reaktioiden kinetiikkaa ja myöhemmin hän työskenteli tutkien parissa. Sotavuosien aikana Kendrew kiinnostui biokemiallisista ongelmista ja päätti ryhtyä tutkimaan proteiinien rakenteita.


title: John Kendrew

text: Kendrew tapasi vuonna 1945 Max Perutzin Cambridgessä. Fysiologi Joseph Barcroft oletti, että Kendrew pystyisi tekemään kristallografisia tutkimuksia proteiineille kuten hemoglobiinille ja Kendrew aloitti tutkimukset. Vuonna 1947 Kendrew selvitti myoglobiinin rakenteen.


title: John Kendrew

text: Myöhemmin Kendrew oli muun muassa perustamassa Euroopan molekyylibiologian järjestöä EMBOa ja toiminut British Museumin johtokunnan jäsenenä.


title: Barbara Sukowa

text: Barbara Sukowa (s. 2. helmikuuta 1950 Bremen, Länsi-Saksa) on kansainvälisesti tunnettu saksalainen näyttelijä. Hän tuli tunnetuksi 1980 roolistaan Rainer Werner Fassbinderin ohjaamassa 14-osaisessa televisiosarjassa Berlin Alexanderplatz ja hän näytteli vuotta myöhemmin saman ohjaajan elokuvassa Lola. Sukowalle myönnettiin 1986 Cannesin elokuvajuhlien Kultainen palmu -palkinto Margarethe von Trottan ohjaaman Rosa Luxemburg -elokuvan nimiroolista. Sukowa on näytellyt monien huomattavien ohjaajien elokuvissa.


title: Barbara Sukowa

text: Sukowa on tullut tunnetuksi monien merkittävien sinfoniaorkesterien solistina. Hän on esittänyt puheroolia Arnold Schönbergin Pierrot lunairessa. Roolissa hän debytoi Reinbert de Leeuwin johtamassa Schoenberg Ensemlen esityksessä. Myöhemmin hän on esittänyt teosta Pariisissa, Lontoossa, Pietarissa, Madridissa, Roomassa, Salzburgissa, Tokiossa, Los Angelesissa ja New Yorkissa. Sukowa on esittänyt myös resitoijan roolia Schönbergin Gurre-Lieder-teoksessa muun muassa Berliinin filharmonikoiden kanssa. Lisäksi hän on esiintynyt kertojana Sergei Prokofjevin teoksessa Pekka ja susi sekä Felix Mendelssohnin Kesäyön unelma -teoksessa.


title: Barbara Sukowa

text: Barbara Sukowa on naimisissa ohjaaja Robert Longon kanssa. Hänellä on poika aiemmasta suhteestaan Daniel Olbrychskin kanssa.


title: Barbara Sukowa

text: Suomessa Sukowa esiintyi syyskuussa 2007 Radion sinfoniaorkesterin solistina Schönbergin teoksessa Gurre-Lieder.


title: Oikeudenmukainen Venäjä

text: Oikeudenmukainen Venäjä (, "Spravedlivaja Rossija") on 28. lokakuuta 2006 muodostettu venäläinen sosiaalidemokraattinen puolue, joka syntyi Rodinan, Elämän puolueen ja Venäjän eläkeläisten puolueen yhdistyessä. Sen johtoon tuli entinen Elämän puolueen johtaja ja liittoneuvoston puhemies Sergei Mironov.


title: Oikeudenmukainen Venäjä

text: Puolue on julistanut olevansa "työläisten puolue" ja rakentavansa "uutta sosialismia". Toukokuussa 2007 Mironov ehdotti puolueen ja Venäjän federaation kommunistisen puolueen yhdistymistä, minkä kommunistit tyrmäsivät.


title: Oikeudenmukainen Venäjä

text: Puolueen entinen johtaja Mironov oli vuoteen 2010 tunnettu presidentti Putinin tukijana, ja etenkin kommunistit ovat syyttäneet puoluetta Kremlin käsikassaraksi.


title: Oikeudenmukainen Venäjä

text: Kansanpuolue yhdistyi Oikeudenmukaiseen Venäjään 14. huhtikuuta 2007.


title: Oikeudenmukainen Venäjä

text: Vuoden 2007 duuman vaaleissa Oikeudenmukainen Venäjä sai 7,7 % äänistä, ja se ylitti siten niukasti äänikynnyksen. Puolue sai duumaan 38 edustajaa.


title: Oikeudenmukainen Venäjä

text: Venäjän ekologisen puolueen "Vihreät" XV puoluekokous kehotti marraskuussa 2008 jäseniään liittymään Oikeudenmukaiseen Venäjään, mutta jatkoi ympäristöliikkeenä.


title: Saeima

text: Saeima on Latvian kansallinen parlamentti. Se on yksikamarinen ja koostuu sadasta jäsenestä, jotka valitaan suhteellisella vaalitavalla neljän vuoden toimikaudeksi. Saeima kokoontuu Liiviläisen ritarikunnan eli Kalparitariston käyttöön vuosina 1863–1867 rakennetussa parlamenttitalossa Riiassa. Talon ovat suunnitelleet arkkitehdit Robert Pflug ja Jānis Baumanis. Talon edessä on ritaristoon kuuluneen Wolter von Plettenbergin patsas.


title: Saeima

text: Latvian uuden itsenäisyyden ajan yhdeksäs saeima valittiin vuonna 2006. Sen suurimmaksi puolueeksi tuli Kansanpuolue, jolla oli 23 paikkaa 100:sta. Vaalit on tämän jälkeen järjestetty vuonna 2010 ja ennenaikaisesti 2011 kansanäänestyksen päätettyä silloisen presidentin Valdis Zatlersin ehdotuksen mukaan parlamentin hajottamisesta korruptioepäilyjen takia.


title: Saeima

text: Vuonna 2014 valitun kahdennentoista saeiman suurimmaksi puolueeksi nousi venäläismielinen Harmonia (, , "soglasija", 24 paikkaa) ja toiseksi Yhtenäisyys (, 23 paikkaa).


title: Hill

text: Hill () voi tarkoittaa:


title: Neptunuksen kuut

text: Neptunuksella tiedetään olevan neljätoista kuuta. Suurin niistä on Triton, jonka William Lassell löysi vuonna 1846 vain 17 päivää Neptunuksen löytämisen jälkeen. Seuraava kuu, Nereid, löydettiin vasta yli sata vuotta Tritonin jälkeen.


title: Neptunuksen kuut

text: Triton kiertää Neptunusta taannehtivalla radalla. Uloimpana kiertävillä kuilla Psamathella ja Nesolla on Aurinkokunnan kuista suurimmat kiertosäteet ja -ajat.


title: Venäjän agraaripuolue

text: Venäjän agraaripuolue () oli venäläinen vasemmistolainen puolue. Se perustettiin helmikuussa 1993 ja oli siten yksi Venäjän vanhimmista puolueista.


title: Venäjän agraaripuolue

text: Agraaripuolue oli ideologialtaan lähellä kommunisteja ja yleensä liitossa heidän kanssaan, minkä voi huomata jo puolueen sirppi ja vasara -logosta. Se kannatti kaiken maatalousmaan valtiollista omistusta.


title: Venäjän agraaripuolue

text: Vuoden 1993 vaaleissa puolue sai 8 % äänistä ja 37 paikkaa. Vuosina 1994–1996 sen edustaja Ivan Rybkin oli duuman puhemies. Joulukuun 1995 vaaleissa puolue ei enää ylittänyt 5 % äänikynnystä, mutta sai paikkoja yhden edustajan piireistä. Puolue hajosi ennen 1999 vaaleja sen johtajan Mihail Lapšinin tukijoiden lähdettyä Isänmaa – Koko Venäjän -vaalilistalle. Tällöin sen toisen perustajan ja puheenjohtajan Nikolai Haritonovin tukijat liittoutuvat Venäjän federaation kommunistisen puolueen kanssa. Vaalien jälkeen osa puolueen edustajista liittyi Isänmaa – Koko Venäjän ryhmään (nyk. Yhtenäinen Venäjä). Vuoden 2003 vaaleissa agraaripuolue sai vielä 3 paikkaa yhden edustajan piireistä.


title: Venäjän agraaripuolue

text: Puoluetta johti Mihail Lapšin aina vuoteen 2004. Entinen puolueen jäsen Nikolai Haritonov oli ehdolla vuoden 2004 presidentinvaaleissa kommunistisen puolueen ehdokkaana ja sijoittui toiseksi Putinin jälkeen saaden 13,7 % äänistä.


title: Venäjän agraaripuolue

text: XV puoluekokous päätti 10. lokakuuta 2008 liittää puolueen Yhtenäiseen Venäjään.


title: Venäjän agraaripuolue

text: Puolue julkaisi lehteä "Rossijskaja zemlja" (Российская земля).


title: Command & Conquer: Red Alert 2

text:
Command & Conquer: Red Alert 2 on reaaliaikainen strategiapeli Windows-käyttöjärjestelmälle, jonka julkaisi Westwood Studios vuonna 2000. Peli on jatkoa vuonna 1996 julkaistulle ja on toinen osa Command & Conquer: Red Alert -jatkumossa. Peli käytti edeltäjänsä tavoin isometristä grafiikkaa.
Pelissä pelaaja on kenraali jonka tehtävä on johtaa joukkoja. Tarkoituksena on rakentaa tukikohta, sekä jalkaväkeä, tankkeja, ilma- sekä merivoimia ja tuhota näitä käyttäen vastustajan joukot. Pelissä voi rakentaa erilaisia puolustuslaitteita puolustamaan omaa tukikohtaa. Joukkoja varten täytyy hankkia rahaa louhimalla malmia siihen valmistetuilla kerääjillä. Pelissä on edeltäjiinsä verrattuna paljon absurdia ja mustaa huumoria.


title: Command & Conquer: Red Alert 2

text: Pelissä on kaksi puolta: liittoutuneet ja sosialistiset neuvostojoukot. Liittoutuneet koostuvat viidestä eri maasta, joilla jokaisella on samanlaiset joukot lukuun ottamatta erikoisyksiköitä, joita jokaisella on yksi. Neuvostojoukot toimivat samalla periaatteella. Liittoutuneita ovat: Yhdysvallat, Ranska, Iso-Britannia, Korean tasavalta, ja Saksa. Neuvostojoukot koostuvat Venäjästä, Kuubasta, Libyasta ja Irakista.


title: Command & Conquer: Red Alert 2

text:
Red Alertissa Albert Einstein aiheuttaa vaihtoehtoisen aikajanan matkustamalla menneisyyteen ja eliminoimalla Adolf Hitlerin halutessaan estää toisen maailmansodan. Saksasta ei tulekaan sotaisaa valtiota ja sen sijasta Neuvostoliitto kehittyy suurvallaksi ja valloittaa Kiinan sekä aloittaa hyökkäyksen Eurooppaan. Pelattaessa Red Alertia liittoutuneiden puolella Neuvostoliitto häviää sodan ja sen johtoon asetetaan nukkehallitsija, Alexander Romanov.
Noin kaksikymmentä vuotta Red Alertin tapahtumien jälkeen Yhdysvallat herää kuitenkin neuvostojoukkojen massiiviseen hyökkäykseen, joka on seurausta tiedustelun epäonnistumisesta. Syynä epäonnistumiseen on Yuri, joka on manipuloinut mielenhallintateknologiallaan liittoutuneiden vakoojia. Tarinan loppu riippuu siitä, kummalle puolelle pelaaja asettuu. Liittoutuneiden kampanja on kuitenkin kaanon, koska lisäosa "" jatkaa siitä, mihin tarina jää liittoutuneiden kampanjan loputtua.


title: Command & Conquer: Red Alert 2

text:
Neuvostoliiton invaasio yllättää Yhdysvaltojen armeijan täysin. Ydinaseiden käyttö vastaiskussa epäonnistuu, koska Yuri hallitsee puolustusvoimien kriittisten henkilöiden mieliä; ohjukset räjähtävät siiloihinsa. Puna-armeija ottaa tunneissa haltuunsa USA:n itä-rannikon. Vastauksena Yhdysvaltain presidentti perustaa hätäryhmän vastaamaan uhkaan kenraali Carvillen johdolla.
Yhdysvallat onnistuu pelaajan avulla vapauttamaan New Yorkin kaupungin ja useita tärkeitä lentotukikohtia Luoteis-USA:ssa. Neuvostoliitto saa kuitenkin presidentin mielen haltuunsa uudella Psychic Beaconilla. Iskuryhmä lähetetään tuhoamaan tätä Washington D.C.:ssä ja se onnistuu tehtävässään. Toinen samanlainen, mutta isompi versio on kuitenkin Chicagossa; Käynnistyessään se voisi hallita koko mantereen mieliä. Tämäkin onnistutaan tuhoamaan, mutta vastauksena Neuvostoliitto tuhoaa Chicagon ydinpommilla. Tämä saa Euroopan johtajien huomion. Ranska, Saksa ja Yhdistynyt kuningaskunta lupaavat apunsa, jos USA tuhoaa Neuvostoliiton Ydinohjuslaukaisupaikan Puolassa joka joutunut on Saksan ja Neuvostoliiton rajamaaksi. Näin tapahtuu ja Euroopan avulla USA alkaa vapauttaa suuria alueita Neuvostoliiton hallinnasta.
Liittoutuneet haluavat lopettaa sodan nopeasti ja lähettävät joukkoja Albert Einsteinin Cronosphere-tutkimuslaboratorion luokse Saksaan. Einstein saa tutkimuksensa valmiiksi ja Cronosphere pystytetään Floridaan. Sieltä iskuryhmä teleportataan Moskovaan, jossa liittoutuneet tuhoavat Kremlin puolustukset ja pidättävät Romanovin, sota on ohi.


title: Command & Conquer: Red Alert 2

text:
Tarina alkaa, kun pelaaja itse on tiedotustilaisuudessa itse Romanovin taholta. Sen jälkeen neuvostojoukot aloittavat invaasion niin Washington DC:hen, Floridaan kuin New Yorkiinkin. Voittoisten hyökkäysten takia Amerikkalaiset alkavat perääntyä useilla rintamilla. Huolestuneina tilanteesta Saksa ja Ranska lähettävät joukkoja Puolan rajalle auttamaan Yhdysvaltoja. Ranskan ollessa kiireinen Neuvostoliitto ottaa Pariisin haltuunsa. Tämän ja muiden tärkeiden voittojen avulla Eurooppa on pian pikemminkin avun tarpeessa kuin sitä antamassa.
Samaan aikaan, Romanovin pääneuvonantaja Yuri saa koko ajan enemmän valtaa, pian hänelle annetaan armeijan ylipäällikkyys. Jotkut neuvostokenraalit alkavat kapinoida tätä vastaan, ja kenraali Vladimir matkustaa Washingtoniin aikoen pettää Yurin. Kuitenkin, Neuvostoliiton iskuryhmät saavat kenraalin ja Yhdysvaltojen presidentin haltuunsa.
Paljastuu, että Yuri onkin oikeasti petturi ja syttyy sisällissota Yurin ja Neuvostoliitolle lojaalien joukkojen kesken. Päänäyttämö on Moskova, jossa petturi Yuri oleskelee. Neuvostojoukot hyökkäävät armottomasti hänen tukikohtaansa ja Yurin uskotaan kuolleen hyökkäyksessä, Puna-armeija on taas yhtenäinen. Lopuksi liittoutuneiden viimeinen toivo, tutkimusasema Alaskassa, tuhotaan. Neuvostoliitosta tulee maailman ainoa supervalta.
Vaikka eri puolet eroavat toisistaan, perusrakennukset ja yksiköt ovat kuitenkin samat. Vaikka rakennukset toimivat samalla tavalla, niistä ei saa samoja yksiköitä ja esimerkiksi niiden sähkönkulutus voi olla erilainen. Siinä missä liittoutuneet luottavat prisma- ja patriot-teknologiaan, neuvostojoukot käyttävät tesla- ja flak-tekniikkaa. Neuvostojoukkojen kaikki tankit ovat kestäviä ja korjaantuvat itsestään ajan kanssa, mutta ovat selvästi liittoutuneiden tankkeja hitaampia.
Peli sisältää kampanjan molemmille puolille. Kampanja alkaa tilanteesta, jossa Neuvostojoukot aloittavat massiivisen hyökkäyksen USA:n maaperälle, niin ilmasta maasta kuin mereltä. Liittoutuneiden kampanjassa tehtäväsi on vastata hyökkäykseen ja johtaa Yhdysvaltojen johtama liittouma voittoon. Neuvostojoukkojen kenraalina tavoitteesi on päinvastainen. Molemmille puolille on yhteensä 12 eri tehtävää.


title: Command & Conquer: Red Alert 2

text: Skirmish-tilassa voit mitellä taitojasi tietokoneohjattavia pelaajia vastaan. Voit valita vaikeustasot, taistelutantereen, aloitusrahat sekä paljon muuta.


title: Command & Conquer: Red Alert 2

text: Myös Internet-pelaaminen toisia pelaajia vastaan on mahdollista. Myös LANissa voi pelata. Internet- ja LAN peleissä voi olla mukana myös tietokoneen ohjaamia osapuolia.


title: Command & Conquer: Red Alert 2

text: Pelille on julkaistu lisäosa "", joka jatkaa tarinaa siihen, mihin se jää pelattuasi läpi liittoutuneiden kampanjan. Lisäosa tarjoaa myös uuden puolen, Yurin.


title: Live Desire

text: Live Desire on suomalaisen rock-yhtyeen Smackin vuonna 1986 ilmestynyt livealbumi. Yhtye tunnettiin aikanaan nimenomaan vetovoimaisena ja energisenä live-esiintyjänä, ja albumi oli yhtyeen uran kolmas. Se on nauhoitettu syyskuussa 1986 vain kahdelta keikalta Helsingissä Tavastia Klubilla ja Haminassa Husulan Casinolla. Kyseisiä esiintymisiä ei pidetä yhtyeen onnistuneimpina, mutta albumi antaa silti hyvän kuvan Smackistä live-esiintyjänä, ja levylle valitut kappaleet ovat yhtyeen tuotannon parhaimmistoa.


title: Payne Stewart

text: William Payne Stewart (30. tammikuuta 1957 – 25. lokakuuta 1999) oli yhdysvaltalainen golfaaja. Hän voitti U.S. Openin vuosina 1991 ja 1999 sekä PGA Championshipin 1989.


title: Payne Stewart

text: 42-vuotiaana lento-onnettomuudessa surmansa saanut Stewart kelpuutettiin vuonna 2001 postuumisti World Golf Hall of Fameen.


title: Kunnallisalan kehittämissäätiö

text: Kunnallisalan kehittämissäätiö (KAKS) on vuonna 1990 perustettu suomalainen säätiö, joka rahoittaa kuntia palvelevaa tutkimus- ja kehittämistoimintaa. Säätiön toiminnan tavoitteena on tukea kuntien itsehallintoa ja parantaa niiden toimintamahdollisuuksia. Säätiön toiminta suuntautuu hankkeisiin, joiden merkityksen säätiö arvioi kuntien tulevaisuuden kannalta kaikkein keskeisimmiksi.


title: Kunnallisalan kehittämissäätiö

text: KAKS on taloudellisesti riippumaton organisaatio, ja se toimii täysin itsenäisesti. Säätiön peruspääoma noin 80 miljoonaa markkaa (13,5 miljoonaa euroa) on peräisin vuonna 1989 myydystä Kunnallispainosta. Säätiön toiminta rakentuu pelkästään pääoman sijoitustuotolle.


title: Kunnallisalan kehittämissäätiö

text:
Säätiö myöntää hakemuksista rahoitusta tutkimus- ja kehittämishankkeisiin ja apurahoja tutkijoille. Säätiö julkaisee neljästi vuodessa ilmestyvää Polemiikki-lehteä. Säätiö julkaisee myös kahta julkaisusarjaa Polemiaa ja Tutkimusjulkaisut -sarjaa.
KAKS:n toimisto on Helsingissä. Säätiön asiamiehenä toimii valtiotieteiden maisteri Antti Mykkänen ja tutkimusasiamiehenä hallintotieteiden maisteri Veli Pelkonen.


title: Kunnallisalan kehittämissäätiö

text: KAKS järjestää vuosittain seminaarin, johon osallistuu tutkijoita ja kunta-alan vaikuttajia. Seminaarissa KAKS jakaa Arjen turvaaja -palkinnon. Palkinnolla säätiö haluaa nostaa esiin arjen kuntatyön tekijöitä. Palkinnon antaa presidentti Tarja Halonen. Ensimmäinen palkinto myönnettiin vuonna 2004.


title: Kunnallisalan kehittämissäätiö

text: Säätiön ensimmäisenä päätoimisena asiamiehenä toimi vuosina 1992–2007 Lasse Ristikartano. Alkuvaiheessa asiamiehen tehtäviä hoiti oman toimensa ohella Kunnallisliiton silloinen toimitusjohtaja Mikko Jokela. Säätiön hallituksen ensimmäisenä puheenjohtajana toimi vuosina 1990–2006 Kuntaliiton varatoimitusjohtaja Timo Kietäväinen.


title: Kunnallisalan kehittämissäätiö

text: Säätiöllä on 16-jäseninen hallitus ja tieteellinen neuvottelukunta, joka toimii yhdyssiteenä tiedeyhteisöihin. Säätiön hallitus valitsee neuvottelukunnan, jonka toimikausi on kolme vuotta. Neuvottelukunnassa ei tehdä rahoituspäätöksiä.


title: Kunnallisalan kehittämissäätiö

text: Lähde


title: Paul Azinger

text: Paul William Azinger (s. 6. tammikuuta 1960) on yhdysvaltalainen golfaaja. Hän syntyi Massachusettsissa, opiskeli Floridan valtionyliopistossa ja aloitti uransa ammattilaisena vuonna 1981.


title: Paul Azinger

text: Azinger voitti vuoden 1993 PGA Championshipin. Hän harrastaa myös pokeria ja osallistui vuoden 2006 World Series of Pokeriin.


title: Paul Azinger

text: Azinger toipui 1990-luvulla non-Hodgkinin tyypin lymfoomasta.


title: Unkarin Grand Prix 1989

text: Unkarin Grand Prix 1989 oli Formula 1 -sarjan osakilpailu, joka ajettiin 13. elokuuta 1989 Hungaroringillä Unkarissa. Kilpailun voitti Ferrarilla ajanut Nigel Mansell, jolle voitto oli kauden toinen.


title: Unkarin Grand Prix 1989

text: Paalupaikan valtasi yllättäen Riccardo Patrese ennen Ayrton Sennaa. Toisesta yllätyksestä vastasi Dallara-kuljettaja Alex Caffi, joka oli aika-ajojen kolmas.


title: Unkarin Grand Prix 1989

text: Startissa Patrese ja Senna pitivät paikkansa, mutta Caffi putosi ensimmäisen mutkan jälkeen nopeasti taaksepäin. Tämän jälkeen kärki pysyi muuttumattomana, kunnes Patrese keskeytti johtoasemasta jäähdyttimen hajottua. Senna johti ja Nigel Mansell oli kaiken tämän jälkeen toisena, vaikka oli lähtenyt vasta lähtöruudusta 12. Mansell sai Sennan kiinni ja lähti ohittamaan tätä kierroksella 58. Juuri sillä hetkellä edessä oli kuitenkin jo kierroksella jäänyt Stefan Johansson, joka kärsi vaihdelaatikko-ongelmista. Senna lähti ohittamaan Johanssonia tämän oikealta puolelta (sisäkautta), mutta Mansell valitsi vielä sisemmän linjan ja otti johtopaikan Sennalta. Sijoitukset eivät enää vaihtuneet tämän jälkeen: Mansell voitti, Senna toinen, Thierry Boutsen kolmas, Alain Prost neljäs, Eddie Cheever viides ja Nelson Piquet kuudes.3. Helsingin Sanomat 13.8.1989


title: Mab

text: Mab on Uranuksen kuu, joka löydettiin Hubble-avaruusteleskooppia käyttämällä vuonna 2003, jolloin sille annettiin väliaikainen nimi S/2003 U 1. Se tunnetaan myös nimellä Uranus XXVI.


title: Mab

text: Koska Mab on varsin tumma ja pieni, sitä ei ensin nähty Voyager 2:n ottamista kuvista. Perditan löydyttyä kuvista vuonna 1997 kuvia alettiin tarkastella uudelleen.


title: Markku Soikkeli

text: Markku Soikkeli (kirjailijanimi M. G. Soikkeli, s. 1963) on suomalainen kirjallisuudentutkija, kriitikko ja tieteiskirjailija. Koulutukseltaan Soikkeli on filosofian tohtori ja hän on työskennellyt Tampereen yliopistossa Suomen kirjallisuuden assistenttina ja lehtorina. Lisäksi Soikkeli on toiminut Turun yliopiston kotimaisen kirjallisuuden lehtorina ja myös vastaavana professorina. Soikkeli toimii myös kriitikkona ja arvostelee elokuvia sekä kirjallisuutta. Soikkeli oli mukana Yle TV1:n ohjelmassa "Kirja A & Ö" vuoteen 2000 asti.


title: Markku Soikkeli

text: Kaunokirjailijana Soikkeli käyttää nimeä M. G. Soikkeli. Soikkeli on julkaissut useita novelleja, erityisesti "Portti"-lehdessä. Hänen novellikokoelmansa "Marsin ikävä ja muita kertomuksia" ilmestyi 2007 Turbator-kustantamon julkaisemana. Esseekokoelmassaan "Hyvästä on helppo pitää" (2007) Markku Soikkeli pohtii erilaisia nykyajan yhteiskunnan ja kirjallisuuden uusia ilmiöitä. Hänen ensimmäinen romaaninsa oli Vaskikirjat-kustantamon 2010 julkaisema "Kuninkaantekijät".


title: Markku Soikkeli

text: Vuodesta 2013 alkaen Soikkeli on ollut vapaa kirjoittaja. Hänen uusimmat tietokirjansa ovat scifiä käsittelevät " Tieteiskirjallisuuden käsikirja" (2015) ja "Tieteiselokuvan käsikirja" (2016), tutkimus rakkauskirjallisuuden historiasta, "Tuttua lemmentouhua" (2016), sekä rakkauselokuvaa käsittelevä "Rakkauselokuvan käsikirja" (2018).


title: Markku Soikkeli

text: Soikkeli osti 2016 yhdessä Saara Henrikssonin kanssa verkkolehti Illusionistin oikeudet.


title: Miroslav Guzdek

text: Miroslav Guzdek (s. 3. elokuuta 1975) on tšekkiläinen keihäänheittäjä.


title: Miroslav Guzdek

text: Vuonna 2003 hän saavutti uransa parhaan arvokisasijoituksen oltuaan seitsemäs Pariisin MM-kisoissa tuloksella 81,40. Vuonna 2004 hän jäi Ateenan olympialaisissa karsintaan. Hän karsiutui myös Osakan MM-kisoissa 2007 tuloksella 74,13, jolla hän oli oman karsintaryhmänsä 14:s.


title: Miroslav Guzdek

text: Hänen ennätyksensä on 85,74, jonka hän heitti Germistonissa 5. huhtikuuta 2002.


title: Anthology 1

text: Anthology 1 on The Beatles -yhtyeen kokoelma-albumi, joka sisältää harvinaisuuksia, vaihtoehtoisia ottoja ja konserttitaltiointeja vuosilta 1958–1964, aina yhtyeen alkuajoista nimellä "The Quarrymen" "Beatles for Sale" -albumin nauhoituksiin saakka. The Beatlesin alkuaikojen esityksissä on mukana myös yhtyeen entiset jäsenet Stuart Sutcliffe ja Pete Best. Albumi sisältää myös John Lennonin kappaleen "Free as a Bird", jonka muut The Beatlesin jäsenet viimeistelivät valmiiksi vuonna 1994. Albumi kuuluu "The Beatles Anthology" -sarjaan.


title: Anthology 1

text: Kaikki sävellykset Lennon/McCartney, jollei toisin ilmoitettu.


title: Iisakki Hoikka

text: Iisakki Hoikka (2. huhtikuuta 1840 Kemi – 6. joulukuuta 1917 Rovaniemi) oli maanviljelijä, valtiopäivämies ja Suomalaisen puolueen kansanedustaja.


title: Iisakki Hoikka

text: Hoikan vanhemmat olivat lautamies Juho Hoikka ja Maria Nyström. Hän opiskeli omatoimisesti ja seurasi 24-vuotiaana isäänsä Rovaniemen Muurolan virkatalon vuokraajana. Jo 1860-luvulla hän pyrki saamaan kansakoulun perustetuksi kotipitäjäänsä ja vastusti viinamyymälöiden avaamista. Vuosina 1873-1888 hän toimi ns. jokivoutina, pyrkien saamaan lohen pyyntioikeuksia laajennettua.


title: Iisakki Hoikka

text: Hoikka osallistui viidesti säätyvaltiopäiville talonpoikaissäädyn edustajana, vuosina 1882, 1885, 1888, 1891 ja 1894–1895. Kirkolliskokouksen jäsen Hoikka oli vuonna 1886.


title: Iisakki Hoikka

text: Kun eduskunnan avajaisistunto pidettiin Helsingissä 23. toukokuuta 1907, 67-vuotias Hoikka oli ikäpuhemies eli kansanedustajista vanhin ja sai pitää ensimmäisen puheenvuoron.


title: Iisakki Hoikka

text: Hoikka oli merkittävä vaikuttaja, kun ajoittain Peräpohjolaksi kutsutun alueen muodostaneet Pohjois-Pohjanmaa, Kainuu ja Lappi pilkottiin pienemmiksi osiksi. Hän teki ensimmäisenä esityksen uusista läänien rajoista ja Rovaniemen nimeämisestä Lapin läänin keskukseksi. Jo vuonna 1891 hän oli ottanut esille rautatien rakentamisen Rovaniemelle.


title: Iisakki Hoikka

text: Hoikka kuoli Rovaniemellä Suomen itsenäistymispäivänä. Hänen ensimmäinen puolisonsa vuodesta 1859 oli Kaisa Valpuri (k. 1889) ja toinen vuodesta 1891 Lydia Helin (k. 1938).


title: Rynnäkkötykkiprikaati 303

text: Rynnäkkötykkiprikaati 303 () oli toisen maailmansodan aikainen saksalainen rynnäkkötykkiyksikkö, joka osallistui Suomen jatkosodassa Ihantalan taisteluun Karjalankannaksella kesä–heinäkuussa 1944.


title: Nottinghamin seriffi

text: Nottinghamin seriffi () on Robin Hoodista kertovissa tarinoissa esiintyvä kuvitteellinen henkilö. Hän on useimmissa tarinoissa pääkonna ja Robin Hoodin arkkivihollinen.


title: Nottinghamin seriffi

text: Nottinghamin seriffi on paikallinen hallintoviranomainen, joka valvoo, ettei kuninkaan kauriita metsästetä luvatta. Hänen tehtävänään on myös taata aatelisten, kauppiaiden ja kirkonmiesten turvallinen kulku Sherwoodin metsän halki.


title: Nottinghamin seriffi

text: Elokuvassa "Robin Hood – varkaiden ruhtinas" Nottinghamin seriffiä esitti Alan Rickman.


title: M/T Golden Nori

text: M/T Golden Nori () on japanilaisomisteinen kemikaalien merikuljetukseen tarkoitettu 117 metriä pitkä tankkeri, jonka merirosvot pysäyttivät ja kaappasivat Somalian rannikon edustalla 28. lokakuuta 2007.


title: M/T Golden Nori

text: Panaman lipun alla purjehtiva "Golden Nori" joutui somalialaisten merirosvojen kaappaamaksi kahdeksan meripeninkulman päässä Afrikan itärannikon edustalla. Alukselta lähetettyyn hätäsanomaan vastasi Yhdysvaltain laivaston alus USS "Porter", ja syntyneessä tulitaistelussa laivasto upotti merirosvojen alukset. Kaappaushetkellä alus kuljetti neljää eri kemikaalilastia, mukaan lukien bentseeniä. Alus ja sen miehistö vapautettiin 12. joulukuuta 2007.


title: Ari Tiittanen

text: Ari Tiittanen (s. 11. kesäkuuta 1959 Helsinki) on suomalainen jalkapallovalmentaja.


title: Ari Tiittanen

text: Tiittanen aloitti valmentajauransa Grankulla IFK:ssa, jossa hän toimi vuosina 1986–1988. Tämän jälkeen hän on toiminut muun muassa Pöxyjen valmentajana sekä Atlantiksen edeltäjän FC Norssin päävalmentajana vuonna 1995. Tiittanen on toiminut Antti Muurisen aikana myös HJK:n ja Suomen maajoukkueen valmennusryhmässä.


title: Ari Tiittanen

text: Lokakuussa 2000 Tiittanen liittyi Markku Palmroosin apuvalmentajaksi liiganoususta taistelleeseen Atlantikseen, kun Jari Europaeus oli erotettu yllättäen päävalmentajan paikalta. Seura nousi lopulta Veikkausliigaan ja kaudelle 2001 Tiittasesta tuli päävalmentaja ja Palmroosista apuvalmentaja. Kausi oli menestys, sillä joukkue voitti Suomen Cupin.


title: Ari Tiittanen

text: Vuonna 2002 Atlantis haettiin konkurssiin ja sen paikka Veikkausliigassa annettiin Finnforest-yhtiön omistamalle uudelle seuralle AC Allianssille. Tiittanen, valmennusryhmä ja suuri osa Atlantiksen vanhoista pelaajista jatkoivat uudessa vantaalaisseurassa. Kaudella 2004 seura saavutti Tiittasen johdolla SM-hopeaa. Kesäkuussa 2005 Tiittanen erotettiin kuitenkin tehtävästään, sillä Allianssi siirtyi kansainväliseen omistukseen.


title: Ari Tiittanen

text: Kaudella 2006 Tiittanen aloitti GrIFK:n päävalmentajana Kakkosessa. Keith Armstrongin saatua potkut Helsingin Jalkapalloklubista Tiittanen aloitti syyskuussa 2007 uuden Klubi-päävalmentaja Aki Hyryläisen apuna HJK:ssa. Hän jatkoi HJK:ssa myös loppukauden 2007 apuvalmentajan Antti Muurisen tultua vastuuseen ja Hyryläisen siirryttyä sivuun. Samaan aikaan HJK-pestin kanssa Tiittanen jatkoi myös GrIFK:ssa, mutta siirtyi siellä apuvalmentajaksi Jan-Mikael Holmin otettua päävalmentajan vastuun. GrIFK nousi Ykköseen kauden päätteeksi ja Tiittanen jatkoi siellä päävalmentajana. Sen sijaan HJK:ssa hän ei enää jatkanut. GrIFK:n visiitti Ykkösessä jäi lopulta yhden kauden pituiseksi. Tiittanen jatkoi kuitenkin vielä kauniaislaisseurassa, mutta jätti sen kauden 2010 päätteeksi.


title: Ari Tiittanen

text: Vuonna 2012 Tiittanen aloitti jälleen yhteistyön Markku Palmroosin kanssa. Palmroos nimitettiin tällöin Kakkosen Lohjan Pallon päävalmentajaksi ja Tiittanen apuvalmentajaksi. LoPa:n menestys oli erittäin heikkoa ja kesäkuun lopussa Palmroos erotettiin. Tiittanen puolestaan ilmoitti, että hänkään ei ole enää lohjalaisseuran käytettävissä.


title: Ari Tiittanen

text: Vuonna 2013 Tiittanen toimi Etelä-Espoon Pallon apuvalmentajana.


title: Yksityistie Suomessa

text: Yksityistiet eli yksityiset tiet ovat Suomessa yksityisten kiinteistönomistajien ja muiden tieosakkaiden ylläpitämiä teitä. Yksityisteitä ovat ne tiet, jotka eivät ole yleisiä teitä, katuja tai kaavateitä. Yksityistietä hoidetaan tieosakkaiden kesken sopien tai perustamalla hoitoa varten tiekunta.


title: Yksityistie Suomessa

text: Hallinnollisesti yksityistiet voidaan jakaa kolmeen ryhmään:


title: Yksityistie Suomessa

text: Yksityisteitä koskee "Yksityistielaki" (YksTL). Se ei kuitenkaan koske teitä, joita vain asianomaisen kiinteistön omistajalla tai haltijalla on oikeus käyttää.


title: Yksityistie Suomessa

text: Yksityistieverkon pituutta on vaikea määritellä tarkasti. Liikenneviraston mukaan yksityisteitä on 359 703 kilometriä. Määrä vastaa noin 80 % Suomen tieverkosta.


title: Yksityistie Suomessa

text: Suomen Tieyhdistys ry:n mukaan yksityisteiden ja metsäautoteiden yhteispituus taas on arviolta noin 330 000 kilometriä. Tästä pysyvän asutuksen käytössä olevia teitä noin 100 000 kilometriä, rakennettuja metsäautoteitä 120 000 kilometriä ja muita autolla ajettavia metsä- ja mökkiteitä noin 110 000 kilometriä.


title: Yksityistie Suomessa

text: Vaikka yksittäisten yksityisteiden liikennemäärät ovatkin pieniä, ne ovat hyvin merkittäviä haja-asutusalueiden liikenteen ja esimerkiksi metsäteollisuuden puukuljetusten kannalta. Yksityistieverkosta käytetäänkin usein nimitystä tieverkon hiussuonisto.


title: Yksityistie Suomessa

text: "Tieosakas" on henkilö, jonka omistamalla kiinteistöllä on tieoikeus yksityistiehen tai elinkeinonharjoittaja, jolle on myönnetty tienkäyttöoikeus.


title: Yksityistie Suomessa

text: Tiekunta on tieosakkainen virallinen yhteenliittymä, joka päättää yksityistien kunnossapidosta osakkaiden puolesta. Tiekunnan perustaminen ei ole pakollista, vaan yksityistietä voidaan hoitaa myös ilman tiekuntaa sopimalla asioista tieosakkaiden kesken. Näin voidaan toimia esimerkiksi silloin, kun tie on hyvin lyhyt tai sen käyttäjiä on vain kaksi. Tiekunnan perustaminen kannattaa mm. silloin, kun osakkaat käyttävät tietä eri tavoin, tie on muutamaa kymmentä metriä pidempi tai sen varrella on useita tontteja.


title: Yksityistie Suomessa

text: Tiekunta rahoittaa toimintansa tiemaksuilla. Tiemaksuja voidaan periä tieosakkailta ja ulkopuolisilta tien käyttäjiltä.


title: Yksityistie Suomessa

text: Yksityistien käyttöön on saatava tiekunnan lupa, jos käyttö lisää tien kunnossapitokustannuksia tai kun kyseessä ovat kuljetukset jonkun muun kuin tieosakkaan hyväksi. Työhevosella tosin saa liikkua ilman lupaa.


title: Yksityistie Suomessa

text: Tiekunta voi halutessaan kieltää tien käytön muilta kuin tiekunnan osakkailta. Kielto voidaan toteuttaa esimerkiksi asettamalla puomi tien poikki. Jos tiekunta on saanut kunnan avustusta kunnossapitoon, ulkopuolisten tienkäyttöä ei voida kieltää avustuksen saantivuonna. Jos tiekunta on saanut ELY-keskuksen avustusta tien perusparantamiseen, ulkopuolisten tien käyttöä ei saa kieltää 10 vuoteen.


title: Eukelade

text: Eukelade on Jupiteria retrogradiseen suuntaan kiertävä, epäsäännöllinen Carme-ryhmän kuu. Sen löysi ryhmä Havaijin yliopiston astronomeja vuonna 2003. Kuu sai väliaikaiseksi nimeksi S/2003 J 1.


title: Eukelade

text: Kuu on läpimitaltaan noin neljä kilometriä, se kiertää Jupiteria 23 484 000 kilometrin etäisyydellä ja sen kiertoaika on noin 735 päivää. Radan inklinaatio on 164 astetta ja eksentrisyys 0,2829.


title: Eukelade

text: Nykyisen kreikkalaisesta mytologiasta peräisin olevan nimensä kuu sai maaliskuussa 2005.


title: Clavis

text: Clavis on Etelä-Haagassa sijaitseva Sibelius-Akatemian opiskelija-asuntola. Claviksen osoite on Vanha viertotie 21, 00350 Helsinki. Asuntolaa hallinnoi Sibelius-Akatemian Opiskelijain Asuntolasäätiö. Talon on suunnitellut arkkitehti Veikko Malmio.


title: Clavis

text:
Claviksen asukasneuvosto (englanniksi: "Clavis Council") järjestää perinteisesti asukkaille vuosittain syysbileet, jouluillallisen ja kevätgrillijuhlat.
Claviksen viralliset kotisivut


title: S/2003 J 5

text: S/2003 J 5 on Jupiteria retrogradiseen suuntaan kiertävä, epäsäännöllinen Carme-ryhmän kuu. Sen löysi joukko Havaijin yliopiston tähtitieteilijöitä vuonna 2003. S/2003 J 5 on läpimitaltaan noin neljä kilometriä. Kuu kiertää Jupiteria noin 23.5 miljoonan kilometrin etäisyydellä kiertoajan ollessa noin 739 päivää. Radan inklinaatio on 165 astetta ja eksentrisyys 0,2459.


title: Kajaanin liikuntapuisto

text: Kajaanin liikuntapuisto on Kajaanin kaupungin liikuntapaikka, jossa on jalkapallo- ja pesäpallokentät. Jalkapallokenttää käyttävät Kajaanin Haka, AC Kajaani, FC Wimma sekä Spartak Kajaani.


title: Kajaanin liikuntapuisto

text: Kajaanin liikuntapuiston jalkapallokenttä sai heinäkuussa 2006 valmistuneessa remontissa kolmannen sukupolven lämmitettävän tekonurmikentän sekä katetun katsomon 800 katsojalle. Remontti sai rahallista tukea UEFA:n HatTrick -ohjelman kautta. Tekonurmi uusittiin kesä-heinäkuussa 2016.


title: Kajaanin liikuntapuisto

text: Vuonna 2001 valmistunut pesäpallokenttä on hiekkatekonurmea. Kenttää käyttää Kajaanin Pallokerho.


title: The Visitors

text: The Visitors on ruotsalaisen ABBA-yhtyeen kahdeksas ja viimeiseksi jäänyt studioalbumi, joka julkaistiin vuonna 1981. Se oli yksi ensimmäisistä digitaalisesti tallennetuista ja miksatuista albumeista sekä kaikkien aikojen ensimmäinen kaupallinen musiikki-CD. Albumin avauskappaleen, Anni-Frid Lyngstadin laulaman ”The Visitorsin”, syntetisaattori-soundi kertoo 1980-luvun suuntaan muuttuneesta musiikkityylistä.


title: The Visitors

text: Vuonna 2009 "The Visitors" pääsi mukaan kirjaan "Tusen svenska klassiker", johon koottiin tuhat Ruotsissa julkaistujen kirjojen, elokuvien, äänilevyjen ja tv-ohjelmien klassikkoa.


title: The Visitors

text: Kaikki kappaleet kirjoittaneet Benny Andersson ja Björn Ulvaeus.


title: The Visitors

text:
Remasteroidun version bonuskappaleet (Polar Music 2001)
Kaikki kappaleet kirjoittaneet Benny Andersson ja Björn Ulvaeus.


title: Galilei ja kadonneet lelut (tietokonepeli)

text: Galilei ja kadonneet lelut on suomalaisen Mediayhtiö Sansibarin vuonna 1997 tekemä tietokonepeli, joka perustuu Yle TV2 -kanavalla 1990-luvulla esitettyyn samannimiseen televisio-ohjelmaan, jossa Galilei-niminen koira seikkailee Kadonneiden lelujen saaressa ratkoen ongelmia. Peli on yhteensopiva eritoten Windows 95 -käyttöjärjestelmällä. Pelille julkaistiin vuonna 2000 jatko-osa nimeltä .


title: LaCie

text: LaCie on yhtiö, joka valmistaa tietokoneen oheislaitteita, kuten kuluttajille ulkoisia kiintolevyjä, optisia asemia ja muistikortinlukijoita, sekä näyttölaitteita graafiseen ammattikäyttöön. Yhtiöllä on pääkonttorit Ranskassa ja Yhdysvalloissa. Yhtiö on perustettu 1987.


title: Natrium-kaliumpumppu

text: Natrium-kaliumpumppu on entsyymi, joka ylläpitää natrium- ja kaliumionien pitoisuuseroja solukalvon eri puolilla. Se on eläinsolun solukalvon tärkein kalvoproteiini ja sitä esiintyy vain eläinkunnan soluissa. Natrium-kaliumpumpun löysi tanskalainen Jens Christian Skou vuonna 1957. Löydöksen johdosta hän oli yksi kemian Nobel-palkinnon saajista vuonna 1997.


title: Natrium-kaliumpumppu

text: Solujen homeostaasille on tyypillistä solun sisäinen korkea kaliumionipitoisuus ja alhainen natriumionipitoisuus, kun taas solujen ulkopuolella kudosnesteessä tilanne on päinvastainen. Kuljetuksen energialähteenä natrium-kaliumpumppu käyttää ATP:n hydrolyysissä vapautuvaa energiaa ja kuluttaa 25 % lepäävän ihmisen energiankulutuksesta. Se kuuluu primaarisiin aktiivisiin kuljettajiin.


title: Natrium-kaliumpumppu

text: Natrium-kaliumpumpun olennainen osa on natrium-kaliumATPaasi, entsyymi, joka aktivoituu natrium- ja kaliumionien läsnä ollessa. Entsyymi rakentuu α- ja β-alayksiköistä. Eläinsolujen natrium-kaliumpumppu kuuluu P-tyypin ATPaaseihin, jotka ovat integraalisia kalvoproteiineja. P-tyyppi-nimi on seurausta siitä, että fosforyloituvan fosfaatin luovuttaja on ATP. Kolmen natriumionin siirtyessä ulos solusta kaksi kaliumionia siirtyy solun sisään. Tästä seuraa varauseron muodostuminen, jonka vuoksi antiportti on elektrogeeninen.


title: Natrium-kaliumpumppu

text: Natrium-kaliumATPaasi pilkkoo aktiiviseen kuljetukseen tarvittavaa ATP:ta ADP:ksi vapauttaen samalla energiaa natrium-kaliumpumpun käyttöön. Entsyymi pystyy saamallaan energialla sitomaan natriumioneita itseensä ja muuttamaan muotoaan siten, että natriumionit kulkeutuvat solukalvon läpi ja vapautuvat solun ulkopuolella irti entsyymistä. Kaliumionien sitoutuminen entsyymiin ja sitä seuraava defosforylaatio aiheuttaa sen muodon palautumisen ennalleen ja kaliumionien siirtymisen solukalvon läpi solulimaan.


title: Natrium-kaliumpumppu

text: Yhtä hydrolysoitunutta ATP-molekyyliä kohti solukalvo pystyy poistamaan kolme kappaletta natriumioneja ja tuomaan kaksi kappaletta kaliumioneja sisäpuolelle.


title: Natrium-kaliumpumppu

text: Natrium-kaliumpumppu ylläpitää ionitasapainoa solun ja soluväliaineen välillä. Normaalisolun kalvojännite on -50–70 mV. Natrium-kaliumpumppu tuottaa kalvon yli sähköjännitteen, koska eri määrä varauksia pumpataan ulos ja sisään. Joka syklillä pumpataan ulos 3 natriumionia ja sisään 2 kaliumionia. Näin ollen solun sisäpuoli tulee negatiiviseksi ulkopuoleen nähden.


title: Natrium-kaliumpumppu

text: Lepotilassa solukalvon sisäpuolella vallitsee negatiivinen ja ulkopuolella positiivinen kalvojännite. Jos pumpun toiminta jostain syystä häiriintyy (esim. ATP:sta saatavan energian puute) ja solun normaali kalvojännite häviää seuraa siitä nekroosi. Kalvojännitteen muutos aiheuttaa hermoimpulssin alkamisen. Hermosolu saa viestin, ärsykkeen, joka avaa natriumkanavan. Natriumioneja alkaa virrata solun sisäpuolelle, ja kalvojännite solun sisällä muuttuu hetkellisesti positiiviseksi. Positiivinen kalvojännite solun sisäpuolella aiheuttaa uusien natriumkanavien aukeamisen, jotka kuljettavat natriumioneja eteenpäin, poispäin hermosolun solukeskusta kohti seuraavaa hermosolua viejähaaraketta pitkin. Jännitemuutosalue, eli hermoimpulssi vie viestiä eteenpäin edetessään hermosolusta toiseen.


title: Natrium-kaliumpumppu

text: Solunsisäinen Ca-konsentraatio on yleensä alhainen, ~100 nM, koska se pumpataan joko solun ulkopuolelle ATP:n hydrolyysin avulla, tai solun sisällä oleviin membraanien rajoittamiin tiloihin.


title: Galilei (hahmo)

text:
Galilei on Mikko Kunnaksen luoma animaatiohahmo, keltaisen värinen koira. Hahmo oli Yle TV2-kanavan lastenohjelmien ensimmäinen reaaliaikainen virtuaalianimaatiosarja vuosina 1996–1997. Näiden suorien lähetysten jälkeen tehtiin sarjat "Galilei ja kadonneet lelut" ja "Pikku Kakkosen" "Puruluu"-lastenohjelmaosiossa. Galilein virtuaalinukettajana ja äänenä oli Jyrki Tamminen. Myöhemmin Jari Mäkipää ääninäytteli Galileita "Puruluu"-sarjassa. Hahmo esiintyy myös Mediayhtiö Sansibar Oy:n tietokonepeleissä "Galilei ja kadonneet lelut" ja (julkaistu vuonna 2000) joissa Galileita ääninäytteli Jyrki Tamminen. Muissa rooleissa Ola Tuominen ja Tanjalotta Räikkä.
Galilei-peli sai myös Suomi-palkinnon.


title: Dow Finsterwald

text: Dow Henry Finsterwald, Sr. (s. 6. syyskuuta 1929) on yhdysvaltalainen golfaaja. Hän syntyi Athensin kaupungissa Ohiossa ja valmistui Ohion yliopistosta vuonna 1952.


title: Dow Finsterwald

text: Finsterwald aloitti ammattilaisuransa vuonna 1951. Hän voitti aktiivisina vuosinaan PGA Tourilla kaikkiaan yksitoista kertaa.


title: Dow Finsterwald

text: Finsterwald muistetaan parhaiten PGA Championshipista, jonka hän voitti vuonna 1958.


title: Viro olympialaisissa

text: Viro osallistui olympialaisiin omalla joukkueellaan ensimmäisen kerran Antwerpenin 1920 kesäolympialaisissa. Vuosina 1908–1912 virolaisurheilijat edustivat Venäjän keisarikuntaa ja vuosina 1952–1988 Neuvostoliittoa. Viro palasi itsenäisenä maana olympialaisiin Albertvillen 1992 talvikisoissa. Ensimmäisen kultamitalinsa se sai jo Antwerpenissa 1920. Viron pääkaupungissa Tallinnassa järjestettiin Moskovan 1980 kesäolympialaisten purjehduskilpailut.


title: Viro olympialaisissa

text: Viron ensimmäinen olympiavoittaja oli painonnostaja Alfred Neuland, joka voitti kevyen sarjan kultaa Antwerpenin 1920 kisoissa. Eniten mitaleja Viro on saanut kesäolympialaisten kilpailulajeissa painista. Se on menestynyt painissa sekä kreikkalais-roomalaisessa painissa, että vapaapainissa. Maan menestynein urheilija kesäolympialaisissa on kaksi painin olympiavoittoa saavuttanut Kristjan Palusalu. Myös pyöräilijä Erika Salumäe on voittanut kaksi kultamitalia, mutta niistä ensimmäisen hän sai Soulin 1988 kesäolympialaisissa edustaessaan Neuvostoliittoa. Viron kaikki talviolympiamitalit ovat tulleet maastohiihdosta. Maastohiihdossa kaksinkertaisia olympiavoittajia ovat Andrus Veerpalu ja Kristina Šmigun.


title: Viro olympialaisissa

text: Neulandin, Veerpalun, Šmigunin, Palusalun ja Salumäen lisäksi olympiakultaa ovat Viron edustajina voittaneet painijat Eduard Pütsep Pariisissa 1924, Osvald Käpp ja Voldemar Väli Amsterdamissa 1928, kymmenottelija Erki Nool Sydneyssä 2000, sekä kiekonheittäjä Gerd Kanter Pekingissä 2008.


title: Viro olympialaisissa

text: Salumäen lisäksi Neuvostoliittoa edustaessaan olympiakultaa voittaneita virolaisia ovat painija Johannes Kotkas Helsingissä 1952, pikaluistelija Ants Antson Innsbruckissa 1964, miekkailija Svetlana Tširkova Méxicossa 1968 ja Münchenissä 1972, korkeushyppääjä Jüri Tarmak ja painonnostaja Jaan Talts Münchenissä 1972, pyöräilijä Aavo Pikkuus Montréalissa 1976, kolmiloikkaaja Jaak Uudmäe, uimari Ivar Stukolkin, vesipalloilija Mait Riisman ja lentopalloilija Viljar Loor Moskovassa 1980 ja koripalloilija Tiit Sokk Soulissa 1988.


title: Erik Lindström (näyttelijä)

text: Erik Fritiof Lindström (9. marraskuuta 1906 Helsinki – 27. syyskuuta 1974 Helsinki) oli suomalainen näyttelijä. Hän näytteli Helsingin Ruotsalaisessa teatterissa (Svenska Teatern) vuodesta 1926 alkaen.


title: Erik Lindström (näyttelijä)

text: Työssään Lindström oli poikkeuksellisen muuntautumiskykyinen, älyllinen ja elinvoimainen. Häntä pidettiin myös lahjakkaana komedianäyttelijänä. Hänen taiteellisiin voittoihinsa lukeutuvat muun muassa "Faust", "Peer Gynt" sekä useat William Shakespearen luomat hahmot, kuten "Hamlet", "Petrucchio" ja "Macbeth". Lindström tulkitsi mieleenpainuvasti myös Luigi Pirandellon "Henrik IV:n" sekä August Strindbergin näytelmien pääosat. Valkokankaalla hänet nähtiin Hannu Lemisen vuonna 1946 ohjaamassa valistuselokuvassa "Synd", joka on ruotsinkielinen versio saman ohjaajan elokuvasta "Synnin jäljet". Erik Lindströmin aviopuoliso oli näyttelijä Kerstin Nylander.


title: Erik Lindström (näyttelijä)

text: Lindström palkittiin Pro Finlandia -mitalilla vuonna 1947.


title: Likinäköisyys

text: Likinäköisyys tai likitaittoisuus eli myopia on silmässä esiintyvä taittovika, joka korjataan koverilla linsseillä eli käyttämällä miinuslaseja. Likinäköinen henkilö ei näe kauas terävästi ilman laseja. Likitaittoisen silmän taittovoima on liian suuri suhteessa sen pituuteen. Syynä voi olla sarveiskalvon tai mykiön liiallinen kuperuus tai silmän liiallinen pituus. Murrosikäisen likitaittoisuus useimmin johtuu siitä, että silmä kasvaa pitemmäksi kuin sen polttoväli edellyttäisi. Keski-iän jälkeen ilmaantuva likitaittoisuus johtuu tavallisesti alkavan harmaakaihen aiheuttamasta mykiön taittovoiman lisääntymisestä. Äkillisen tai aaltoilevan likitaittoisuuden voivat aiheuttaa osmoottiseen tasapainoon vaikuttavat sairaudet, kuten diabetes ja myyräkuume. Sarveiskalvon kartiopullistuma aiheuttaa likitaittoisuutta suhteellisen nuorella iällä.


title: Likinäköisyys

text: Kimmoisan mykiön taittovoiman täytyy lisääntyä, kun silmä mukautuu (akkommodaatio) katsomaan lähietäisyydelle. Iän myötä mykiön muovautuvuus vähenee. Ikänäköisyyden (presbyopia) vuoksi lukeminen ilman silmälaseja käy työlääksi ja lopulta mahdottomaksi. Ikänäköisyyden oireet – silmien väsyminen ja kirveleminen sekä näön sumeneminen lähityössä – ilmaantuvat 45 vuoden iässä. Lukuetäisyyden pidentäminen vähentää oireita. Ikänäköisyyden oireet lisääntyvät ja lähilisän voimakkuus kasvaa noin 65 vuoden ikään asti. Sopivasti likitaittoinen voi lukea ilman silmälaseja minkä hyvänsä ikäisenä. Taittovika voidaan korjata useimmin silmälaseilla, piilolinsseillä tai laserleikkauksella. Jos henkilö on likinäköinen, hän tarvitsee silmälasit, joissa on koverat linssit, kun taas kaukotaittoiset tarvitsevat kuperat linssit. Likinäköisillä ihmisillä kuva muodostuu verkkokalvon eteen, pitkänäköisillä taas verkkokalvon taakse.


title: Likinäköisyys

text: Likinäköisten määrä vaihtelee alueittain, mutta se on maailmanlaajuisesti kasvussa. Esimerkiksi itäaasialaisista lapsista 70–90 prosenttia on likinäköisiä. Australialaisen tutkimuksen mukaan ulkonaolo kuitenkin vähentää lasten likinäköisyyttä. Aiemmin on oletettu, että likinäköisyyden lisääntyminen johtuu ahkerammasta opiskelusta ja enemmästä lukemisesta, sillä lukemisen myötä lapset keskittävät katseensa lähietäisyydelle. Uusi tutkimus kuitenkin tyrmää aiemman teorian. Tutkimukseen osallistui lähes 2 400 12-vuotiasta lasta. Tutkijat vertailivat likinäköisyyttä lukemiseen, tietokoneen käyttöön, urheiluun ja ulkona oleskeluun. Vain ulkoilulla oli tilastollisesti merkitystä. Enemmän ulkoilleet lapset olivat vähemmän likinäköisiä riippumatta siitä, kuinka pitkään he lukivat tai istuivat tietokoneen ääressä. Sisällä tapahtuva urheilu vaatii silmältä saman työmäärän kuin ulkonakin. Tästä huolimatta vain ulkona urheilleiden likinäköisyys väheni. Tästä tehtiin johtopäätös, että vahvalla päivänvalolla on merkitystä näkökykyyn. Valon tiedetään vaikuttavan verkkokalvoon kehittämällä aineita, joilla on merkitystä vuorokausirytmille. Tutkijat uskovat näiden aineiden vaikuttavan myös likinäköisyyteen.


title: Likinäköisyys

text: Likinäköisellä on ongelmia nähdä tiettyä etäisyyttä kauemmas tarkasti. Tätä etäisyyttä kutsutaan kaukopisteeksi (eng. "far point"). Terve silmä puolestaan näkee äärettömän kauas. Näiden tietojen avulla ja ohuen linssin yhtälöä (katso Gaussin kuvauslaki) käyttämällä saadaan likinäköisyyden korjaavalle linssille taittovoimakkuus dioptereina (käänteismetreinä) seuraavanlaisella kaavalla


Likinäköisyys


title: Likinäköisyys

text: Äärettömän arvon vuoksi 1/s supistuu pois ja kaava muuntuu muotoon


title: Likinäköisyys

text: Likinäköisen silmien kaukopiste on 2 m. Minkä taittovoiman linssit korjaavat likinäön?


title: Likinäköisyys

text: -0,5 diopterin (D) koverat linssit, eli 0,5 miinuslasit korjaavat likinäön.


title: Antonio López García

text: Antonio López García (s. 6. tammikuuta 1936) on espanjalainen taidemaalari ja kuvanveistäjä. Hän tuli tunnetuksi realistisilla töillään ja voitti vuonna 1985 Asturian ruhtinaan palkinnon.


title: Antonio López García

text: Víctor Ericen ohjaama elokuva "Unelma valosta" (1992) kertoo Antonio López Garcíasta, joka myös itse esiintyy siinä.


title: Víctor Erice

text: Víctor Erice (s. 30. kesäkuuta 1940 Karrantza, Vizcaya, Espanja) on espanjalainen elokuvaohjaaja. Ericen pääteoksia ovat "Mehiläispesän henki" (1973), "Etelä" (1983) ja "Unelma valosta" (1992). Hän on ollut kahdesti ehdolla Cannesin Kultaisen palmun saajaksi.


title: Víctor Erice

text: Hän kävi elokuvakoulun, mutta on lukenut myös lakia, valtiotiedettä ja taloustiedettä yliopistossa Madridissa.


title: The King

text: The King on James Marshin ohjaama vuonna 2005 valmistunut elokuva, jonka pääosassa näyttelee Gael García Bernal.


title: The King

text: García Bernal näyttelee Elvis Valderezia, kotiutuvaa merijalkaväen sotilasta, joka lähtee etsimään isäänsä, jota ei ole koskaan tavannut. Uskonnollisen heräämisen kokenut isä David Sandow toimii baptistikirkon pappina ja haluaa sulkea aviottoman poikansa uuden elämänsä ulkopuolelle kieltäen myös perheenjäseniään tapaamasta Elvistä. Elvis kuitenkin tutustuu 16-vuotiaaseen sisarpuoleensa Malerie'hin, ja heidän välilleen kehittyy intiimi seurustelusuhde. Kun Malerien veli Paul saa tietää tästä, hän etsii Elviksen käsiinsä ja ilmoittaa kertovansa suhteesta isälleen, jonka jälkeen pari ei enää tapaisi toisiaan. Elvis suuttuu Paulille ja puukottaa tämän kuoliaaksi. Vaikka hän paljastaa tekonsa Malerielle, heidän suhteensa jatkuu ja Malerie tulee raskaaksi. Lapsi jää kuitenkin syntymättä, koska Elvis tappaa myös Malerien ja isänsä vaimon Twylan sytyttäen lisäksi perheen talon tuleen. Elokuvan loppukohtauksessa palopaikalta poistuva Elvis ajaa baptistikirkkoon kertomaan isälleen tarvitsevansa sovintoa Jumalan kanssa.


title: Arktos

text: Arktos voi tarkoittaa seuraavia:


title: 1-undekaanitioli

text: 1-undekaanitioli on palava orgaaninen yhdiste (tioli), joka on normaaliolosuhteissa olomuodoltaan nestettä, jolla on tunnusomainen haju. Sen kemiallinen kaava on CHS ja rakennekaava CH(CH)SH. 1-undekaanitiolista käytetään myös nimityksiä "n-undekyylimerkaptaani", "undekyylimerkaptaani" ja "undekaanitioli".


title: 1-undekaanitioli

text: 1-undekaanitiolin moolimassa on 188.4 g/mol, sulamispiste −3 °C, kiehumispiste 257–259 °C, suhteellinen tiheys 0,84 g/cm (vesi = 1,0 g/cm), leimahduspiste 109 °C ja CAS-numero 5332-52-5. 1-undekaanitioli ei liukene veteen.


title: 1-undekaanitioli

text: 1-undekaanitioli reagoi kiivaasti hapettavien- ja pelkistävien aineiden sekä vahvojen happojen ja vahvojen emästen kanssa. Aine muodostaa myrkyllisiä ja syövyttäviä huuruja sisältäen rikkivetyä ja rikin oksideja kuumentuesaan ja hajotessaan.


title: 1-undekaanitioli

text: Lyhytaikainenkin altistuminen 1-undekaanitiolille voi ärsyttää silmiä, ihoa ja hengitysteitä. Koska aineen höyry on ilmaa raskaanpaa se voi kulkeutua pitkiä matkoja maata pitkin ja syttyä etäälläkin.


title: Jeffrey Archer

text: Jeffrey Howard Archer, Weston-super-Maren paroni Archer (s. 15. huhtikuuta 1940) on brittiläinen kirjailija ja poliitikko. Hän on entinen parlamentin jäsen (1969–1974) ja Konservatiivipuolueen varapuheenjohtaja, jolle myönnettiin vuonna 1992 elinikäinen päärinarvo.


title: Jeffrey Archer

text: Archer valittiin vuonna 1969 vasta 29-vuotiaana konservatiivisen puolueen edustajaksi parlamentin alahuoneeseen sen nuorimmaksi jäseneksi kautta aikojen. Poliittinen ura katkesi kuitenkin 1974 konkurssiin.


title: Jeffrey Archer

text: Vuonna 1985 silloinen pääministeri Margaret Thatcher kutsui Archerin konservatiivisen puolueen pr-päälliköksi. Archer valittiin puolueen varapuheenjohtajaksi. Hän joutui kuitenkin jälleen luopumaan poliittisista tehtävistä, sillä vuonna 1987 Archer sai syytteen seksin ostamisesta Monica Coghlan -nimiseltä prostituoidulta. Hän voitti oikeudenkäynnin ja sai 500 000 puntaa henkisistä kärsimyksistä, mutta vuonna 1999 hän joutui toistamiseen ongelmiin, kun häneen kohdistettiin epäily alibin väärentämisestä kyseisessä oikeudenkäynnissä.


title: Jeffrey Archer

text: Pääministeri John Majorin aikana Archer kiersi puhumassa ympäri maata konservatiivisen puolueen sanomaa.


title: Jeffrey Archer

text: Archer vetäytyi ehdokkuudesta Lontoon pormestarinvaaleissa ja sai 19. heinäkuuta 2001 neljän vuoden vankeustuomion väärästä valasta. Vapauduttuaan 21. heinäkuuta 2003 hän lopetti poliittisen uransa.


title: Jeffrey Archer

text: Archer kirjoitti ensimmäisen kirjansa, "Miljoonan dollarin petoksen", kuudessa viikossa. Se perustuu pitkälle omakohtaisiin kokemuksiin.


title: Jeffrey Archer

text: Archer on menestyskirjailijana julkaissut romaaneja, novelleja, näytelmiä, televisiosarjoja ja lastenkirjallisuutta. Ensimmäinen teos on vuodelta 1976, ja hän jatkaa uraansa yhä. Archerin kirjoja on julkaistu 97 maassa lähes 40 kielellä. Useita teoksia on suomennettu.


title: Arovarpunen

text: Arovarpunen ("Carpospiza brachydactyla") on pienehkö varpuslintu ja sukunsa ainoa edustaja.


title: Arovarpunen

text: Linnun pituus on 13,5–14,5 cm, siipien kärkiväli 27–30 cm ja paino 21–25 g. Se on paksunokkainen, pieni ja vaalea varpunen, joka on alapuolelta lähes valkoinen ja yläpuolelta harmaa tai harmaanruskea. Sukupuolet ovat samanvärisiä. Laji luetaan usein kuuluvaksi "Petronia"-sukuun.


title: Arovarpunen

text: Arovarpusen pesimäalueet ovat pääosin Iranissa ja Afganistanissa, pienempiä erillispopulaatioita on muun muassa Armeniassa, Arabian niemimaalla, Turkissa, Libanonissa ja Israelissa. Se on lyhyen matkan muuttolintu, joka talvehtii Arabian niemimaan länsiosissa ja Afrikan koillisosissa. Laji esiintyy 1–10 miljoonan neliökilometrin laajuisella alueella, Euroopan kanta on 14 000–37 000 yksilöä, ja lajin kanta on elinvoimainen.


title: Arovarpunen

text: Toukokuun alussa 2006 Etelä-Israelissa havaittiin poikkeuksellisen mittava arovarpusten kevätmuutto. Normaalisti ne muuttavat alueen yli maalis-huhtikuussa.


title: Arovarpunen

text: Lajin elinympäristöä ovat vuorenrinteiden ja laaksojen kuivat, pensaikkoiset ja ruohostoiset maat. Päivän kuumimpina hetkinä arovarpunen lymyilee kallioiden varjoissa tai vesistöjen tuntumassa, viileinä aikoina se ruokailee maassa tai pensaissa.


title: Arovarpunen

text: Pesäpaikka on usein lähellä vesistöä. Pesä on melko hatara ruohonkorsista ja kuivista tikuista tehty rakennelma matalalla puussa tai pensaassa. Se muistuttaa rakenteeltaan punavarpusen pesää. Naaras munii 4–5 munaa, jotka painavat noin 2 g kappale. Naaras hautoo munia 13–16 päivää. Molemmat emot ruokkivat ja huolehtivat poikasista, jotka lähtevät pesästä lentokyvyttöminä 10–16 päivää vanhoina. Poikaset itsenäistyvät 3–4 viikon ikäisinä.


title: Arovarpunen

text: Pääosan vuodesta arovarpuset syövät siemeniä ja muita kasvinosia. Kesällä ne syövät enimmäkseen pieniä selkärangattomia.


title: Adams (Massachusetts)

text: Adams on yhdysvaltalainen Massachusettsin osavaltion Berkshiren piirikunnassa sijaitseva kunta. Vuoden 2010 väestönlaskennassa kunnan asukasluvuksi laskettiin 8 485 henkilöä.


title: Adams (Massachusetts)

text: Ensimmäiset asukkaat saapuivat Adamsiin vuonna 1762, mutta virallisesti siitä tuli kunta vasta vuonna 1778. Se nimettiin Yhdysvaltain vallankumoukseen osallistuneen ja Yhdysvaltain itsenäisyysjulistuksen allekirjoittajan Samuel Adamsin mukaan. Adamsista tuli myöhemmin Massachusettsin kuvernööri.


title: Adams (Massachusetts)

text: Ensimmäisten joukossa Adamsiin asettautui ryhmä kveekareita. Heistä monet olivat kotoisin Rhode Islandilta. Kuuluisa yhdysvaltalainen kveekari ja suffragetti Susan B. Anthony syntyi ja kasvoi Adamsissa. Vuosina 1810–1820 kylän asukasluku laski, kun maanviljelijät muuttivat länteen. Myöhemmin läheiselle Hoosicjoelle avattiin myllyjä, ja asukasluku alkoi jälleen nousta. North Adams oli osa Adamsia aina vuoteen 1878 saakka.


title: Pesupähkinä

text: Pesupähkinät ovat trooppisilla alueilla kasvavien saippuamarjojen ("Sapindus") hedelmiä. Nimestään huolimatta ne eivät ole pähkinöitä vaan luumarjoja. Ne ovat syömäkelvottomia, mutta niitä on käytetty vuosituhansia luonnonmukaisessa lääkinnässä ja pesuaineena Intiassa.


title: Pesupähkinä

text: Pesuteho perustuu hedelmien kuorissa olevaan saponiiniin, joka liukenee yli 30-asteisessa vedessä ja toimii luontaisena pesuaineena.


title: Pesupähkinä

text: Noin neljä puolikasta kuorta laitetaan pyykin mukana pesukoneen rumpuun esimerkiksi kangaspussissa. Määrää voi lisätä pyykin likaisuuden mukaan. Kuoret voi käyttää muutaman kerran uudestaan kuivumisen jälkeen. Lopulta ne hävitetään esimerkiksi biojätteen mukana.


title: Pesupähkinä

text: Huuhteluainetta ei tarvitse käyttää lainkaan, sillä pähkinät jättävät pyykin pehmeäksi. Ne soveltuvat myös villavaatteiden ja silkin pesuun sekä käsipyykkiin. Valkopyykkiin voi laittaa hieman valkaisuainetta mukaan. Vaikeisiin tahroihin suositellaan käytettäväksi tahranpoistoainetta, esimerkiksi sappisaippuaa.


title: Pesupähkinä

text: Suomessa viljeltävistä kasveista samaan käyttöön sopivat hyvänheikinsavikan siemenet. Se tekee kolme siemensatoa vuodessa, ja siemeniä voi lisäksi käyttää kvinoan tapaan yön yli liotuksen jälkeen.


title: Pesupähkinä

text: Yleisradion "Kuningaskuluttaja"-ohjelman vuonna 2009 tehdyn testin mukaan pesuteho on niin sanotuilla ekoaineilla yleisesti ottaen melko huono. Pesupähkinöillä pestäessä tahrat olivat vain haalistuneet, ja lika oli levinnyt entistä laajemmalle. Toisaalta saman tahon tekemä vastaava koe varsinaisilla kaupan tahranpoistoaineilla toi samansuuntaisen tuloksen eli teollisiin tahranpoistoaineisiin verrattuna pesutulos oli hyvin samankaltainen


title: Pesupähkinä

text: Saippuamarjojen hedelmät kerätään käsin ja kuivataan auringossa myyntiä varten.


title: Moreno Argentin

text: Moreno Argentin (s. 17. joulukuuta 1960 San Donà di Piave) on entinen italialainen maantiepyöräilijä, maailmanmestari ja moninkertainen klassikoiden voittaja.


title: Moreno Argentin

text: Argentin kilpaili ammattilaisena vuosina 1981–1994. Hän saavutti pronssia maantieajon MM-kilpailussa vuonna 1985 Joop Zoetemelkin ja Greg LeMondin jälkeen. Seuraavana vuonna Argentin voitti maailmanmestaruuden Colorado Springsissä ennen Charly Mottetia ja Giuseppe Saronnia. Vuonna 1987 hän sai MM-hopeaa Stephen Rochen takana.


title: Moreno Argentin

text: Argentin voitti Liège-Bastogne-Liègen neljä kertaa, La Flèche Wallonnen kolmesti, Lombardian ympäriajon vuonna 1987 sekä Flanderin ympäriajon vuonna 1990.


title: Moreno Argentin

text: Etappikilpailuissa hänen paras saavutuksensa oli Italian ympäriajon kolmas sija vuonna 1984. Hän voitti "Girossa" yhteensä 13 ja Ranskan ympäriajossa kaksi etappia.


title: Churchillin satama

text: Churhillin satama () on Churchillin kaupungissa Manitobassa, Kanadassa sijaitseva satama. Satama sijaitsee Pohjoisen jäämeren sivulahden, Hudsoninlahden lounaisosassa. Sataman omisti aiemmin Kanadan valtio, mutta se myytiin yhdysvaltalaiselle OmniTRAX-konsernille.


title: Churchillin satama

text: Satamassa on neljä valtamerialuksille tarkoitettua laituria, jotka on tarkoitettu viljan, irtotavaran, kappaletavararahdin sekä nestemäisen rahdin käsittelyyn. Satama on perustettu vuonna 1931 Hudsoninlahden rautatien valmistuttua. Satama sijaitsee tämän rataverkon pohjoisena pääteterminaalina. Nykyään tätä rautatieyhteyttä satamaan Churchillin rautatieaseman kautta Kanadan muuhun rataverkkoon hallinnoi OmniTRAX-konserni.


title: Churchillin satama

text: Pääasiallisesti sataman kautta on kulkenut vain lähtevää rahtia sekä vientitavaraa, josta pääosa on Canadian Wheat Boardin viljatuotteita. Lokakuussa 2007 sataman kautta kulki ensimmäisen kerran seitsemään vuoteen tuontitavaraa, kun Venäjältä ostettu lannoite-erä purettiin laivasta.


title: Churchillin satama

text: Churchillin satamalla on arktisen alueen satamista suurin öljynkäsittelykapasiteetti, joka rautatien vuoksi mahdollistaa raakaöljyn kuljettamisen aina Pohjois-Dakotasta asti.


title: Timo Heinonen (koripalloilija)

text: Timo Petteri Heinonen (s. 26. marraskuuta 1981 Vantaa) on suomalainen koripalloilija. Hän on pelipaikaltaan laitahyökkääjä ja pituutta hänellä on 198 cm. Heinonen on pelannut urallaan kuusi miesten maaottelua. Hän aloitti SM-sarjauransa kasvattajaseurassaan Vantaan Pussihukissa ja on vuoden 2017 loppuun mennessä pelannut SM-sarjassa 630 runkosarjaottelua, mikä on eniten kaikista pelaajista. Vuoden puolustuspelaajaksi Heinonen on valittu Korisliigassa kahdesti ja kehittyneimmäksi pelaajaksi keväällä 2008.


title: Timo Heinonen (koripalloilija)

text: Heinonen teki marraskuussa 2007 Team Componentaa vastaan liigaennätyksekseen 40 pistettä. Hänet valittiin Korisliigan kuukauden pelaajaksi samana kuukautena. Vuonna 2012 Heinonen siirtyi KTP:n joukkueeseen.


title: Timo Heinonen (koripalloilija)

text: Lokakuussa 2013 Heinonen teki Korisliigan runkosarjassa 200. torjuntansa. Tammikuussa 2015 hän saavutti historian 41. pelaajana 5 000 tehdyn runkosarjapisteen rajan. Heinosen edustama KTP voitti kauden 2014–2015 päätteeksi SM-pronssia, ja Heinonen ylsi historian 12. pelaajana sadanteen pudotuspeliotteluunsa.


title: Timo Heinonen (koripalloilija)

text: Kesäkuussa 2015 Heinonen teki 1+1-vuotisen sopimuksen Helsinki Seagullsin kanssa. Toukokuussa 2016 hän teki Seagullsin kanssa kolmivuotisen jatkosopimuksen.


title: Timo Heinonen (koripalloilija)

text: Tammikuussa 2017 Heinonen pelasi historian toisena pelaajana 600. runkosarjaottelunsa Suomen miesten pääsarjassa. Hän siirtyi pelattujen runkosarjaotteluiden tilastossa ykköseksi 5. joulukuuta 2017 pelatessaan 624. ottelunsa.


title: Neville Southall

text: Neville Southall MBE (s. 16. syyskuuta 1958 Llandudno, Wales) on walesilainen jalkapallomaalivahti. Southall pelasi lähes koko uransa Evertonissa, johon hän siirtyi Burystä heinäkuussa 1981. Evertonin jälkeen Southall pelasi lyhyitä jaksoja 12 eri joukkueessa, pääasiassa Englannin alasarjoissa. Keväällä 2000 hän palasi yhden ottelun ajaksi Valioliigaan siirryttyään Bradford Cityyn.


title: Neville Southall

text: Southall voitti Evertonin paidassa Englannin cupin vuosina 1984 ja 1995, Englannin liigan vuosina 1985 ja 1987 sekä Euroopan cupvoittajien cupin vuonna 1985. Southall pelasi Evertonissa ennätykselliset 578 liigaottelua. Cup-ottelut mukaan lukien Southall edusti vuosina 1981–1998 Evertonia yhteensä 750 ottelussa. Hänet valittiin Englannin jalkapallotoimittajien Vuoden jalkapalloilijaksi vuonna 1985. Southall pelasi Walesin maajoukkueessa 93 kertaa, mikä on maan ennätys. Southall ei koskaan pelannut jalkapallon arvokisoissa, vaikka hänen huippuvuosinaan maajoukkueessa pelasivat myös monet muut Englannin liigan maineikkaista pelaajista, kuten Kevin Ratcliffe, Ian Rush ja Mark Hughes sekä myöhemmissä vaiheissa myös muun muassa Dean Saunders ja Ryan Giggs.


title: Neville Southall

text: Southallin kulta-aika kesti varsin pitkään, sillä häntä pidettiin yleisesti yhtenä maailman parhaista maalivahdeista 1980-luvun puolivälistä pitkälle 1990-luvulle. Hänet tunnettiin erinomaisena refleksitorjujana, minkä lisäksi hän vaikutti täysin pelottomalta pahoissakin maalineduskahinoissa. Tästä huolimatta hän loukkaantui uransa aikana hyvin harvoin. Pisin tällainen jakso sattui vuoteen 1986.


title: Neville Southall

text: Neville Southallille myönnettiin vuonna 1997 MBE-mitali ja Brittiläisen imperiumin ritarikunnan jäsenyys ansioistaan jalkapallossa.


title: Yleisurheilun sisäratojen Euroopan-mestaruuskilpailut 1992

text: Yleisurheilun sisäratojen Euroopan-mestaruuskilpailut järjestettiin vuonna 1992 Genovassa, Italiassa. Kisojen ajankohta oli 28. helmikuuta – 1. maaliskuuta.


title: Chaldene

text: Chaldene on Jupiteria retrogradiseen suuntaan kiertävä, epäsäännöllinen, Carme-ryhmän kuu. Sen löysi ryhmä Havaijin yliopiston astronomeja vuonna 2000. Kuun alkuperäinen nimi oli S/2000 J 10. Kuu on halkaisijaltaa noin 3,8 kilometriä. Se kiertää Jupiteria noin 23 100 000 kilometrin etäisyydellä kiertoajan ollessa noin 724 päivää. Radan inklinaatio on 165 astetta ja eksentrisyys 0,2514.


title: Chaldene

text: Nykyisen nimensä kuu sai kreikkalaisesta mytologiasta.


title: Isonoe

text:
Isonoe on Jupiteria retrogradiseen suuntaan kiertävä, epäsäännöllinen, Carme-ryhmän kuu. Kuun löysi ryhmä Havaijin yliopiston astronomeja vuonna 2000. Kuu sai väliaikaiseksi nimeksi S/2000 J 6.
Kuu on läpimitaltaan noin 3,8 kilometriä. Se kiertää Jupiteria noin 23 833 000 kilometrin etäisyydellä kiertoajan ollessa noin 726 päivää. Radan inklinaatio on 165° ja eksentrisyys 0,2465.


title: Isonoe


title: Paavo Raitio

text: Frans Paavo Raitio, alk. Siltanen (30. marraskuuta 1880 – 13. joulukuuta 1954) oli suomalainen näyttelijä.


title: Paavo Raitio

text: Raitio näytteli useissa teattereissa, muun muassa Sortavalan Työväen Näyttämöllä, Helsingin Kansanteatterissa sekä Kansan Näyttämöllä vuosina 1908-1933. Hän oli naimisissa näyttelijä Bertta Pirkko Raitio o.s. Sandelln kanssa vuosina 1907–1954. Raitio oli monipuolinen koomikko ja erinomainen näyttelijä, jonka bravuurirooleihin kuuluivat "Koikale", "Onufri", "Argan", "Haudankaivaja Pääkallo" ja "Kamreeri Suvanto". Raitio ei näytellyt yhdessäkään elokuvassa.


title: Paavo Raitio

text: Paavo Raitio kuoli joulukuussa 1954.


title: Turkkilainen tupakka

text: Turkkilainen tupakka () on maantieteellisesti määritelty tupakkalaji, jota viljellään pääosin Turkissa ja aikoinaan Osmanien valtakuntaan kuuluneissa maissa, kuten Kreikassa, Bulgariassa, Makedoniassa ja Armeniassa.


title: Turkkilainen tupakka

text: Tupakka saapui Osmanien valtakuntaan tuontitavarana Amerikasta vuonna 1605 ja osmanit oppivat sen viljelystaidon eurooppalaisilta. Turkkilaiset kuitenkin kehittivät oman tupakanviljelymenetelmänsä sekä valmistustapansa, sillä tupakanpolttamiseen he käyttivät piipun tai sikarin sijasta "narghile"ksi kutsumaansa vesipiippua.


title: Turkkilainen tupakka

text: Turkkilainen tupakka on maultaan pehmeää ja se sisältää muihin tupakkalaatuihin verrattuna vähemmän nikotiinia ja karsinogeeneja. Maun voimistamiseksi siihen usein sekoitetaan vahvempia tupakkalajeja kuten virginiantupakkaa. Vastaavasti muita lajeja saatetaan pehmentää sekoittamalla niihin turkkilaista tupakkaa. Yksi turkkilaista ja virginiantupakkaa sekoittava merkki on Camel, joka markkinoi tuotettaan juuri turkkilaisen tupakan tuomalla pehmeydellä.


title: Turkkilainen tupakka

text: Turkkilaisten tupakkakasvien lehdet ovat yleensä pienempiä, mutta niitä on lukumääräisesti enemmän kuin muissa lajeissa. Turkkilaiseen tupakan eroavuuteen vaikuttavat ilmasto, maaperä, viljelytapa ja käsittelymenetelmät. 1900-luvun alkupuolella lajeista erotettiin kaksi päälajiketta, "Samsun-Bafra" ja "Trebizond-Platana". Nykyään lajikkeita myydään useilla nimillä. Arvostetuimpien lajikkeiden joukkoon kuuluvat Makedoniassa alueella viljellyt "Yenice", "Drama", "Xanthe" ja "Smyrna". Yksi tunnetuista on muun muassa Mustanmeren Turkin rannikolla ja Armeniassa viljelty "Samsun", joka on saanut nimensä Samsunin kaupungin mukaan. Muita ovat esimerkiksi "Balikesir", "Bursa", Kyproksella Karpasin niemimaalla viljelty "Yayla Karpaz" sekä "Basma", jota viljellään myös Mustanmeren rannikon alueilla.


title: Turkkilainen tupakka

text: Turkin ja Etelä-Euroopan lisäksi Turkista peräisin olevista siemenistä viljellään tupakkaa myös Etelä-Afrikassa, mutta Afrikan eteläkärjen erilaisten olojen vuoksi maku poikkeaa alkuperäisestä.


title: Fandjango

text: Fandjango on Dave Lindholmin viides sooloalbumi. Se julkaistiin kesällä 1975. Albumi äänitettiin lokakuussa 1974 kahdessa päivässä. Se on viimeinen albumi, jolla Lindholm käyttää taiteilijanimeä "Isokynä Lindholm".


title: Fandjango

text: LP-levyn luettelotunnus on Love Records LRLP 132 ja C-kasetin LRC 132. Niiden ykköspuoli päättyy nimikappaleeseen.


title: Fandjango

text: Kaikki kappaleet kirjoittanut Dave Lindholm.Tiitta Spout on julkaissut albumin kappaleista oman singlensä "Linnut laulaa niinkuin ennenkin" / "Sataa & 22" (Love Records LRS 2059).


title: Kalyke

text:
Kalyke on Jupiteria retrogradiseen suuntaan kiertävä, epäsäännöllinen Carme-ryhmän kuu. Kuun löysi ryhmä Havaijin yliopiston astronomeja vuonna 2000. Kuu sai silloin nimekseen S/2000 J 2.
Kalyke on halkaisijaltaan noin 5,2 kilometriä. Se kiertää Jupiteria noin 23 181 000 kilometrin etäisyydellä kiertoajan ollessa noin 721 päivää. Radan inklinaatio on 166 ° eksentrisyyden ollessa 0,2140.


title: Kalyke

text: Nykyisen nimensä kuu sai lokakuussa 2002 kreikkalaisesta mytologiasta.


title: Kenen laulu

text: Kenen laulu on Dave Lindholmin kokoelmalevy, joka sisältää kaikki hänen single-kappaleensa vuosilta 1973–1977. Se julkaistiin vuonna 1977.


title: Johann Passler

text: Johann Passler (s. 18. elokuuta 1961) on italialainen entinen ampumahiihtäjä ja kaksinkertainen maailmanmestari.


title: Johann Passler

text: Passler voitti olympiapronssia Calgarystä 1988 sekä normaalimatkalla että viestissä. Hänen lisäkseen Italian viestijoukkueeseen kuuluivat Werner Kiem, Gottlieb Taschler ja Andreas Zingerle. Samoissa kisoissa hän sijoittui sprinttikilpailussa kahdeksanneksi.


title: Johann Passler

text: Passler oli mukana voittamassa Italialle viestin maailmanmestaruutta Kontiolahdella 1990 ja Borovetsissa 1993. Hänen ainoa henkilökohtaisten lajien MM-mitalinsa on pronssi vuodelta 1985 Ruhpoldingin MM-kisojen sprinttikilpailusta.


title: Johann Passler

text: Maailmancupissa hän voitti urallaan kolme osakilpailua ja sijoittui yhteensä yhdeksän kertaa kolmen parhaan joukkoon.


title: Johann Passler

text: Passler on 178 cm pitkä ja painaa 78 kg.


title: Salaliittoteoria (täsmennyssivu)

text: Salaliittoteoria voi tarkoittaa seuraavia asioita:


title: Vaasan krenatööripataljoona

text: Vaasan krenatööripataljoona oli valkoisten Länsiarmeijan Hjalmarsonin ryhmän 1. krenatöörirykmenttiin kuuluva joukko-osasto Suomen sisällissodassa. Pataljoona koottiin Vaasan piiristä ruotsia puhuvista värvätyistä ja ruotsalaisista vapaaehtoisista. Pataljoonan muodostamisen sai 14. helmikuuta 1918 tehtäväkseen ruotsalainen vänrikki Sixten Öberg. Pataljoona alkoikin saada miehistöä jo samana päivänä, ja joukkoja ruvettiin harjoittamaan välittömästi. Komentokielenään he käyttivät ruotsia ja noudattivat Ruotsin armeijan ohjesääntöä, mutta järjestäytyminen hoidettiin tarkoin ylipäällikön ohjeiden mukaisesti. Helmikuun 22. päivänä 1918 pataljoona sai ylipäällikön käskyllä nimen Vaasan rykmentin 1. pataljoona, mutta kun näytti mahdottomalta muodostaa ruotsia puhuvista kokonaista rykmenttiä, pataljoonan nimi muutettiin yksinkertaisesti Vaasan pataljoonaksi.


title: Vaasan krenatööripataljoona

text: Pataljoonan komentaja oli majuri Sixten Öberg.


title: Vaasan krenatööripataljoona

text:
Päällikkö: kersantti T. Pettersson.
Päällikkö: kersantti Olsson, myöhemmin kersantti I. Aldin.
Päällikkö: kersantti Aldin, myöhemmin furiiri F. O. Odell.
Päällikkö: vääpeli N. Viktorin.
Kuormastoaliupseerina jääkärialiupseeri Kaarle Keskinen (siirrettiin 16. maaliskuuta 1. jääkäriprikaatin esikuntaan).


title: Sinope (kuu)

text: Sinope on Jupiteria retrogradiseen suuntaan kiertävä, epäsäännöllinen kuu. Se löydettiin vuonna 1914. Nimensä kuu on saanut kreikkalaisesta mytologiasta najadi Sinopen mukaan.


title: Sinope (kuu)

text: Nykyisen nimensä kuu sai vasta 1975. Ennen sitä se tunnettiin Jupiter IX:nä ja vuosina 1955–1975 sitä kutsuttiin Hadeeksi.


title: Sinope (kuu)

text: Sinope oli Jupiterin uloin tunnettu kuu aina vuoteen 2000 saakka, jolloin Megaclite löydettiin. Nykyisin uloin tunnettu Jupiterin kuu on S/2003 J 2


title: Sinope (kuu)

text: Kuun on ajateltu kuuluvan Pasiphaë-ryhmään, mutta sen radan eksentrisyys ja kuun väri ovat varsin erilaisia verrattuna ryhmän jäseniin. Niinpä on myös mahdollista, että kuu on itsenäinen objekti, eikä Pasiphaë-ryhmän synnyn aiheuttaneen kolarin tuotos. Kuu muistuttaa d-luokan asteroidia, jonka Jupiter on kaapannut itselleen.


title: Hermann Buhl

text: Hermann Buhl (21. syyskuuta 1924 – 27. kesäkuuta 1957) oli itävaltalainen vuorikiipeilijä. Hän onnistui valloittamaan ensimmäisenä Nanga Parbatin Himalajalla (1953) ja Broad Peakin Karakorumilla (1957).


title: Hermann Buhl

text: Buhl syntyi Innsbruckissa. Nanga Parbatille hän kiipesi itsenäisesti, mutta Broad Peakilla hänen mukanaan olivat Fritz Wintersteller, Kurt Diemberger ja Marcus Schmuck.


title: Hermann Buhl

text: Buhl ja Kurt Diemberger yrittivät valloittaa Pakistanissa Karakorumin alueella sijaitsevaa aikaisemmin kiipeämätöntä Chogolisan huippua (7 665 m), mutta lähellä huipun kaakoispuolta Buhl putosi lumikannaksen läpi ja hänen oletetaan kuolleen. Hänen ruumistaan ei ole löydetty.


title: Fritz Wintersteller

text: Fritz Wintersteller (s. 21. lokakuuta 1927) on itävaltalainen vuorikiipeilijä. Hän saavutti 9. kesäkuuta 1957 ensimmäisenä Broad Peakin (8 047 m) yhdessä Hermann Buhlin, Kurt Diembergerin ja Marcus Schockin kanssa.


title: Almazán

text: Almazán on kunta Sorian maakunnassa, Kastilia ja Leónin itsehallintoalueella, Espanjassa. Kunnan pinta-ala on 165 neliökilometriä. Vuoden 2016 väestönlaskennan mukaan kunnan asukasluku on 5 648 asukasta.


title: Almazán

text: Almazán sijaitsee 27 km lounaaseen Sorian kaupungista, Douro-joen varrella.


title: Kristiinan krenatööripataljoona

text:
Kristiinan krenatööripataljoona oli valkoisten länsiarmeijan Hjalmarsonin ryhmän 1. krenatöörirykmenttiin kuuluva joukko-osasto Suomen sisällissodassa. Pataljoonan komentaja kapteeni Eugen Schönberg, v.t. komentajat olivat kapteeni Elis Hultkrantz ja jääkäriluutnantti Kalle Iivari Hyppölä.
Päällikkö: jääkärivänrikki Karl Arne Särämö.
Päällikkö: jääkäriluutnantti Karl Edvard Takkula, (toimi pataljoonan varakomentajana 16. maaliskuuta – 20. huhtikuuta), jääkärialiupseeri Antti Porre (25. maaliskuuta alkaen, kaatui 31. maaliskuuta Mouhijärvellä).
Päällikkö: jääkäriluutnantti Kalle Iivari Hyppölä.
Päällikkö: jääkäriluutnantti Georg Vilhelm Tallqvist myöh. Seponlahti (haavoittui 16. maaliskuuta 1918 Suodenniemellä), v.t. päällikkö A. Gabrielsson.


title: Kurt Diemberger

text: Kurt Diemberger (s. 16. maaliskuuta 1932) on itävaltalainen vuorikiipeilijä. Hän osallistui Broad Peakin (1957) ja Dhaulagirin (1960) ensimmäisille valloituksille.


title: Kurt Diemberger

text: Diemberger oli Hermann Buhlin mukana, kun tämä kuoli Chogolisalla Pakistanissa 27. kesäkuuta 1957. Hän kiipesi vuonna 1986 myös K2:lle retkellä, jossa Alan Rouse sai surmansa.


title: Kurt Diemberger

text: Villachissa syntynyt Diemberger on julkaissut useita kirjoja.


title: Megaclite

text: Megaclite on Jupiteria retrogradiseen suuntaan kiertävä, epäsäännöllinen, Pasiphaë-ryhmän kuu. Sen löysi ryhmä Havaijin yliopiston astronomeja vuonna 2000. Kuu sai silloin väliaikaiseksi nimekseen S/2000 J 8.


title: Megaclite

text: Megaclite on halkaisijaltaan n. 5,4km ja se kiertää Jupiteria 24 687 000km etäisyydellä radan inklinaation ollessa 150° ja eksentrisyyden 0,308.


title: Megaclite

text: Nykyisen nimensä kuu sai lokakuussa 2002 kreikkalaisesta mytologiasta.


title: Luettelo televisiosarjan Turtles – mutanttikilpikonnat jaksoista

text: Luettelo Turtles – mutanttikilpikonnat -jaksoista. Jaksot ovat tuotantokausikohtaisessa luettelossa Yhdysvaltain alkuperäisessä esitysjärjestyksessä. Sarjasta tuotettiin yhteensä 193 jaksoa 10. tuotantokauden verran.


text: Tämän tuotantokauden jaksot tapahtuvat "Avaruuden valloittajat" (66) ja "Viidakko" (67) jaksojen välissä. Nämä jaksot tuotettiin ennen neljättä kautta, mutta esitettiin vasta kuudennen kauden jälkeen vuonna 1993.


text: Kahdeksannesta tuotantokaudesta lähtien sarjan tyyli muuttui. Monia muutoksia olivat mm. sarjasta tuli synkempi, piirrostyyli muuttui huomattavasti ja osa tärkeistä hahmoista poistettiin. Tämä ja kaksi viimeistä kautta tunnetaan nimellä "Punainen taivas" ("Red Sky") -jaksot sarjan fanien keskuudessa, johtuen siitä syystä, että taivas on punainen näissä jaksoissa eikä tavanomainen sininen.


title: Energiapolitiikka

text: Energiapolitiikka on valtion päätös tavoitteista energian käytön ja tuotannon suhteen sekä erilaisia lainsäädännöllisiä ja verotuksellisia keinoja ja tukia joilla turvataan energian saanti ja ohjataan energian hallintaa, tuotantoa, jakelua ja kulutusta. Energiapolittiset tavoitteet ja keinot vaihtelevat äänestäjien mielipiteen ja sitä kautta puolueiden valtasuhteiden sekä taloudellisen tilanteen ja teknologisen kehityksen mukaan eri aikakausina. Ilmastopolitiikka on nykyään olennainen osa energiapolitiikkaa.


title: Energiapolitiikka

text: Suomessa energiapolitiikasta vastuussa on työ -ja elinkeinoministeriö, jonka keskeisiä tehtäviä energiapolitiikassa ovat uusiutuvan energian ja energiatehokkuuden edistäminen, energiamarkkinoiden ja toimitusvarmuuden kehittäminen sekä ydinenergian sääntely. Ministeriölle kuuluu myös ilmastopolitiikan kansallisen valmistelun ja toimeenpanon yhteensovittaminen sekä päästökaupan toimeenpano. Työ- ja elinkeinoministeriö laatii muutaman vuoden välein energia- ja ilmastostrategian, jonka uusin versio on laadittu vuonna 2016.


title: Energiapolitiikka

text: Euroopan unionin energiapolitiikan perusperiaatteet ovat kilpailukyky, kestävyys ja toimivarmuus.


title: Energiapolitiikka

text: Euroopan unionin toiminnasta tehdyn sopimuksen (SEUT) 194 artiklan mukaan EU:n energiapolitiikalla pyritään:


title: Aamunkoitto (kirja)

text: Aamunkoitto on Octavia E. Butlerin "Xenogenesis"-trilogian ensimmäinen osa. Se ilmestyi Yhdysvalloissa vuonna 1987 nimellä "Dawn", ja suomennos ilmestyi Kirjayhtymän kustantamana ja Matti Kannoston kääntämänä vuonna 1990.


title: Aamunkoitto (kirja)

text: Lilith Iyapo herää ydinsodan jälkeiseen maailmaan huomatakseen, että avaruuden muukalaiset ovat viimeinkin löytäneet Maan. Oankalit, vaeltavat DNA-kauppiaat, ovat pelastaneet ihmiskunnan rippeet ja pitäneet heidät unessa samaan aikaan kun Maata on valmisteltu jälleenasuttavaksi.


title: Aamunkoitto (kirja)

text: Lilith on valittu herättämään ja opettamaan pieniä ihmisjoukkoja, joiden on määrä astua takaisin kotiplaneettansa pinnalle. Hänen tehtävänään on valmistella ihmiset kohtaamaan sekä villiintynyt Maa että hirvittävät oankalit.


title: Aamunkoitto (kirja)

text: Ihmiskunnan pelastumisella on kuitenkin hintansa: oankalit ovat geenimanipuloijia, joille perimän muokkaus on elinehto. Tulevaisuus ja Lilithin henki riippuvat siitä pystyvätkö ihmiset muuttamaan käsitystään ihmisyydestä.


title: Puolipäivän riitit

text: Puolipäivän riitit on Octavia E. Butlerin "Xenogenesis"-trilogian toinen osa. Se ilmestyi Yhdysvalloissa vuonna 1988 nimellä "Adulthood Rites", ja suomennos ilmestyi Kirjayhtymän kustantamana ja Matti Kannoston kääntämänä vuonna 1991.


title: Puolipäivän riitit

text: Puolipäivän riitit alkaa kymmenen vuotta "Aamunkoiton" tapahtumien jälkeen. Ihmiskunta on jakaantunut kahtia: kauppakylissä asuvat elävät oankalien kanssa ja saavat koostelapsia, jotka ovat sekoituksia ihmisten ja oankalien parhaista ominaisuuksista. Vastarintakylissä taas asuvat ne, jotka eivät halua olla tekemisissä oankalien kanssa ja joista on näin ollen tehty steriilejä.


title: Puolipäivän riitit

text: Lilith Iyapo synnyttää pojan, Akinin, joka ihmismäisen ulkomuotonsa vuoksi joutuu vastarintakyläläisten sieppaamaksi. Oankalit käyttävät tilaisuutta hyväkseen oppiakseen enemmän ihmisistä ja kun Akin viimein pelastetaan, hän on oppinut enemmän kuin kukaan arvasikaan. Hän haluaa tarjota ihmisille uuden mahdollisuuden itsenäiseen elämään senkin uhalla, että he tuhoavat itsensä toistamiseen.


title: Oulun krenatööripataljoona

text:
Oulun krenatööripataljoona oli valkoisten länsiarmeijan Hjalmarsonin ryhmän 1. krenatöörirykmenttiin kuuluva joukko-osasto Suomen sisällissodassa. Pataljoonan komentaja oli everstiluutnantti Valdemar Appelgren (haavoittui), v.t. komentaja jääkärikapteeni Yrjö Rehnbäck
Päällikkö: jääkäriluutnantti Einar Björnström.
Päällikkö: jääkäriluutnantti Aarne Manninen.
Päällikkö: varavääpeli Hjalmar Heikki Lindström myöh. Louhimaa.
Päällikkö: jääkäriluutnantti Eino Jokirinta.


title: Oulun krenatööripataljoona

text: Lähettiupseerina ja komppanianpäällikkönä jääkärivänrikki Alexander Hasselström, joukkueenjohtajana jääkärivääpeli Frans Jokelainen.


title: Imago (kirja)

text: Imago on Octavia E. Butlerin Xenogenesis-trilogian kolmas ja viimeinen osa. Se ilmestyi Yhdysvalloissa vuonna 1989 samalla nimellä, ja suomennos ilmestyi Kirjayhtymän kustantamana ja Matti Kannoston kääntämänä vuonna 1992.


title: Imago (kirja)

text: Imagon pääosassa on Jodahs, yksi Lilith Iyapon koostelapsista. Hänet kasvatetaan poikana, mutta tästä huolimatta hänestä tuleekin ooloi, oankalien kolmannen sukupuolen edustaja. Sen vuoksi Jodahs on ainoa laatuaan, sillä ooloin ja ihmisen yhdistelmää on pidetty liian vaarallisena ja arvaamattomana.


title: Imago (kirja)

text: Jotta Jodahs saisi elää perheensä parissa, he kaikki pakenevat metsään odottamaan tämän aikuistumista. Siellä Jodahs törmää vastarintakylästä kotoisin olevaan pariin, jotka yllättäen ovatkin hedelmällisiä. He voivat olla Jodahsin ainoa toivo saada puolisoita, mutta heidät on kasvatettu vihaamaan oankaleja enemmän kuin mitään muuta.


title: Karl Ludwig Hencke

text: Karl Ludwig Hencke (8. huhtikuuta 1793 – 21. syyskuuta 1866) oli saksalainen tähtitieteilijä, joka löysi asteroidit 5 Astraea (8. joulukuuta 1845) ja 6 Hebe (1. heinäkuuta 1847). Vuonna 1973 löydetty asteroidi 2005 Hencke on nimetty hänen mukaansa.


title: Jyväskylän pataljoona

text: Jyväskylän pataljoona oli valkoisten länsiarmeijan Hjalmarsonin ryhmän 2. krenatöörirykmenttiin kuuluva joukko-osasto Suomen sisällissodassa. Pataljoonan komentaja oli majuri Alexander Procopé (haavoittui), v.t. komentaja jääkärikapteeni Karl Ilmari Sjöström (komentajana 26. maaliskuuta alkaen)


title: Jyväskylän pataljoona

text: Sisällissodan jälkeen pataljoonasta mudostettiin Viipurin vartiopataljoona


title: Jyväskylän pataljoona

text: Päällikkö: jääkärikapteeni Karl Ilmari Sjöström (siirrettiin 26. päälliköksi konekiväärikomppaniaan), myöhemmin jääkärivänrikki Johan (Hannes) Jaakko Evert Anttila .


title: Jyväskylän pataljoona

text: Päällikkö: jääkärivänrikki Carl Rainer Rudolf Ahonius  7. maaliskuuta 1918 alkaen.


title: Jyväskylän pataljoona

text: Päällikkö: jääkärivänrikki Johan (Hannes) Jaakko Evert Anttila  (siirrettiin 11. huhtikuuta 1. komppanian päälliköksi), jääkärialiupseeri Hans Einer Elo (14 huhtikuuta alkaen).


title: Jyväskylän pataljoona

text: Päällikkö: jääkärikapteeni Karl Ilmari Sjöström (siirrettiin 26. maaliskuuta pataljoonan komentajaksi), jääkärivääpeli Jaakko Ala-Piessa myöh. Piessa (myöhemmin joukkueenjohtajana), aliupseeri K. Aimola, jääkärialiupseeri Eero Johannes Riekki.


title: Jyväskylän pataljoona

text: Koulutusaliupseerina jääkärialiupseeri Uuno Alfred Niemikaija (siirrettiin 3. jääkäripataljoonaan)


title: Rajendra Pachauri

text: Rajendra Kumar Pachauri (s. 20. elokuuta 1940 Nainital, Intia) intialainen taloustieteen ja tuotantotalouden tohtori. Hän on toiminut IPCC:n johtajana vuodesta 2002 alkaen. IPCC sai vuoden 2007 Nobelin rauhanpalkinnon yhdessä Yhdysvaltain entisen varapresidentin Al Goren kanssa.


title: Rajendra Pachauri

text: Pachauri erosi tehtävästään 24. helmikuuta 2015, kun entinen työtoveri on syyttänyt häntä seksuaalisesta häirinnästä.


title: Rajendra Pachauri

text: IPCC:n perustivat Maailman ilmatieteen järjestö (WMO) ja Yhdistyneiden kansakuntien ympäristöohjelma (UNEP). IPCC on johtava ilmastonmuutoksen arvioinnin tieteellinen organisaatio. Pachauri on osallistunut IPCC:n työhön vuodesta 1995.


title: Rajendra Pachauri

text: Pachauri on opiskellut Yhdysvalloissa North Carolina State Universityssä, ja suorittanut tohtorin tutkinnon sekä tuotantotaloudessa (industrial engineering) että taloustieteessä. Hän on luennoinnut mm. Yhdysvaltain ja Intian yliopistoissa, ollut tutkijana Maailmanpankissa ja toiminut neuvonantajana YK:n kehitysohjelmassa (UNDP) vuosina 1994–1999. Pachauri on ollut jäsenenä useissa kansallisissa ja kansainvälisissä johtokunnissa ja komiteoissa (tieteellinen, tutkimus, kunnallinen, ammatillinen ja yritykset). Hän on saanut korkean intialaisen palkinnon Padma Bhushan Intian presidentiltä tammikuussa 2001.


title: Rajendra Pachauri

text: Pachauri on Itä-Suomen yliopiston kunniaprofessori. Presidentti Tarja Halonen myönsi Pachaurille Suomen Valkoisen Ruusun ritarikunnan kunniamerkin vuonna 2010. Hänen johtamallaan monialakonserni TATA:n tukimusyksiköllä TERI:llä toimisto Joensuussa Itä-Suomen yliopiston kampuksella.


title: Savon pataljoona

text:
Savon pataljoona oli ensin Valkoisen armeija Hämeen ryhmän 5. Mäntän pataljoonaan kuulunut joukko-osasto ja myöhemmin valkoisten länsiarmeijan Hjalmarsonin ryhmän 2. krenatöörirykmenttiin kuuluva joukko-osasto Suomen sisällissodassa. Pataljoonan komentaja oli majuri W. Stjernschantz, v.t. komentaja jääkäriluutnantti Otto Jalmari Iivarinen
Päällikkö: jääkäriluutnantti Bror Otto Ferdinand Larsson (kaatui 3. maaliskuuta 1918), jääkäriluutnantti Iivari Johannes Ellilä.
Päällikkö: jääkäriluutnantti Otto Jalmari Iivarinen (siirrettiin pataljoonan komentajaksi 10. huhtikuuta 1918).
Päällikkö: jääkärivänrikki Toivo Edvard Karhunen ja jääkärivääpeli Martikainen.
Päällikkö: maanviljelijä V. Kettunen, jääkärivänrikki Toivo Edvard Karhunen, jääkärivänrikki Einar Iisakki Marttinen (haavoittui 19. huhtikuuta 1918 Vesilahdella).


title: Savon pataljoona

text: Konekivääriosaston johtajana jääkärivänrikki Toivo Johannes Eloranta (siirrettiin 2. komppaniaan joukkueenjohtajaksi).


title: Seinäjoen pataljoona

text: Seinäjoen pataljoona oli valkoisten länsiarmeijan Hjalmarsonin ryhmän 2. krenatöörirykmenttiin kuuluva joukko-osasto Suomen sisällissodassa. Pataljoona oli valkoisen armeijan ensimmäinen järjestäytynyt pataljoona jonka muodostaminen aloitettiin 4. helmikuuta 1918 Vaasassa ja sen ensimmäinen komentaja oli kapteeni Aminoff. Näihin aikoihin pataljoona sai nimekseen Seinäjoen pataljoona. Pataljoona alkoikin kasvaa nopeasti ja 22. helmikuuta 1918 se oli kasvanut 520 miestä käsittäväksi joukoksi. Pataljoona sijoitettiin Seinäjoelle, jossa se alkuun keskittyi vartiopalvelukseen päämajan varusväkenä.


title: Seinäjoen pataljoona

text: Pataljoonan komentaja oli majuri Torsten Carl Otto Aminoff, v.t. komentaja oli kapteeni B. G. L. Schauman


title: Seinäjoen pataljoona

text:
Päällikkö: jääkäriluutnantti Herman Samuel Sundvall (haavoittui 16. maaliskuuta 1918 Länkipohjassa), jääkärialiupseeri Juuso Herman Taskinen (16. maaliskuuta - 31. maaliskuuta 1918) ja jääkärivääpeli Aleksander Villiam Redh, jääkärivänrikki Frans Emil Vantunen.
Päällikkö: kapteeni Toivonen, jääkärivääpeli Eino Valdemar Kalervo (18. maaliskuuta alkaen).
Päällikkö: jääkärivänrikki Severus Konkola myöhemmin, jääkärialiupseeri Alexander Villiam Redh.
Päällikkö: jääkäriluutnantti Huugo Reino Östman myöh. Kahva.


title: Seinäjoen pataljoona

text: Aliupseeritehtävissä jääkärialiupseeri Karl Kustaa Grönman, alipäällystön kouluttajana jääkärivääpeli Lauri Johannes Gulin.


title: Pasiphaë (kuu)

text: Pasiphaë on Jupiteria retrogradiseen suuntaan kiertävä epäsäännöllinen Pasiphaë-ryhmän kuu.


title: Pasiphaë (kuu)

text: Kuu löydettiin vuonna 1908. Se sai alkuun nimen 1908 CJ, koska ei oltu varmoja, kiersikö kappale Jupiteria vai oliko se itsenäinen asteroidi. Kun varmistui, että kappale kiertää Jupiteria, sai se nimen Jupiter VIII. Nykyisen nimensä kuu sai vasta vuonna 1975. Vuosien 1955–1975 välillä sitä kutsuttiin aina silloin tällöin Poseidoniksi.


title: Pasiphaë (kuu)

text: Pasiphaën mukaan on nimetty Pasiphaë-ryhmä, jonka suurin kappale Pasiphaë on. Kuu kiertää Jupiteria erittäin suuri-inklinaatioisella ja eksentrisellä radalla. Kuun, kuten myös kuuryhmän kappaleiden, ratoja häiritsee jatkuvasti aurinkotuuli ja muiden aurinkokunnan kappaleiden gravitaatio.


title: Pasiphaë (kuu)

text: Kuun arvioitu halkaisija, noin 58 kilometriä, tekee siitä aurinkokunnan kolmanneksi suurimman epäsäännöllisen kuun heti Himalian ja Elaran jälkeen. Spektroskooppimittauksista on päätelty, että Pasiphaë on muiden Pasiphaë-ryhmän jäsenten tapaan Jupiterin kaappaama c-luokan asteroidi.


title: Gary Megson

text: Gary Megson (s. 2. toukokuuta 1959 Manchester, Englanti) on englantilainen jalkapallovalmentaja ja entinen keskikenttäpelaaja. Pelaaja-aikanaan Megson tunnetaan parhaiten ajastaan Sheffield Wednesdayssa, jota hän edusti 1980-luvulla.


title: Gary Megson

text: Pelaajana Megson oli kovaotteinen puolustava keskikenttäpelaaja, joka pelasi uransa aikana ”kiertolaisena” yhdeksässä eri seurassa.


title: Gary Megson

text: Megson aloitti uransa Plymouth Argylessa vuonna 1977. Hyvät otteet tekivät vaikutuksen ja Everton hankki manchesterilaisen 250 000 punnalla. Evertonissa Megson ei kahden vaisun kauden aikana pystynyt murtautumaan täysin avauskokoonpanoon, joten hän seurasi isänsä jalanjälkiä ja siirtyi Sheffield Wednesdayhyn.


title: Gary Megson

text: 130 000 punnalla Wednesdayhyn siirtynyt Megson vakiinnutti nopeasti paikkansa joukkueen riveissä, ollen yksi tärkeimmistä pelaajista. Kolmen kauden aikana Hillsboroughilla Megson missasi ainoastaan kolme liigaottelua. Kesällä 1984 Megson siirtyi Nottingham Forestiin. Megson vietti joukkueessa viisi tuskauttavaa kuukautta eikä päässyt kertaakaan edustusjoukkueen mukana kentälle. Newcastle United hankki keskikenttäpelaajan marraskuussa 1984.


title: Gary Megson

text: Newcastlessa Megson kuului ensimmäisellä kaudellaan joukkueen vakiokalustoon, mutta menetti seuraavalla kaudella paikkansa avauksessa ja siirtyi Sheffield Wednesdayhyn. Wednesdayssa Megson oli jälleen joukkueen avainhahmoja. Tammikuussa 1989 Megson siirtyi Manchester Cityyn, missä hän vietti seuraavat kolme ja puoli kautta. Kesällä 1992 tie vei Norwichiin. Megson kuului Norwichissakin avauksen miehiin ja oli tärkeässä osassa kun joukkue ylsi Valioliigassa kolmanneksi ja selviytyi UEFA Cupiin ensimmäistä kertaa historiassaan. Viimeisellä Norwich-kaudellaan Megson toimi pelaamisen ohella myös apuvalmentajana.


title: Gary Megson

text: Megson pelasi vielä pari ottelua Lincoln Cityssä ja Shrewsbury Townissa ennen kuin lopetti täysin ammattilaisuransa pelaajana.


title: Gary Megson

text: Norwichissa John Deehanin ja Martin O'Neill'n apulaisvalmentajana työskennellyt Megson sai kaudella 1995–96 itse päävastuun Norwichissa. Tulokset eivät maaritelleet Megsonia ja hän saikin potkut seurasta kesken kauden.


title: Gary Megson

text: Vuonna 1996 Megsonista tuli Blackpoolin manageri. Blackpoolissa Megson valmensi yhteensä 52:ssa ottelussa, joista tuloksena 21 voittoa, 15 tasapeliä ja 16 tappiota. Muutamaa päivää vaille vuoden Blackpoolia manageroinut Megson sai lähteä seurasta heinäkuussa 1997.


title: Gary Megson

text: Megson toimi vielä Stockportin ja Stoken käskyttäjänä ennen kuin siirtyi vuonna 2000 West Bromwich Albioniin. Kahden ensimmäisen kauden aikana hyvää jälkeä West Bromwichissa tehnyt Megson sai käskytettyä seuran Valioliigaan kaudella 2001–02. Onnistuneen neljän Albion-vuoden jälkeen Megson siirtyi Nottingham Forestiin.


title: Gary Megson

text: Nottinghamin jälkeen Megson valmensi Leicesteria ennen kuin hänet palkattiin Boltonin valmentajaksi lokakuussa 2007 erotetun Sammy Leen seuraajaksi. Boltonia Megson valmensi joulukuulle 2009. Hänet erotettiin, kun Boltonin menestys oli ollut heikkoa kaudella 2009–2010. Bolton oli sarjassa kolmanneksi viimeisenä.